Arratiako Udalen Mankomunitatea - ARRATIAKO EGOITZAK ‘LIBERA-CARE’ EREDUA EZARRI DAU\nARRATIAKO EGOITZAK ‘LIBERA-CARE’ EREDUA EZARRI DAU\nProiektu honek erakunde sanitario, sozial eta sozio-sanitarioak daukaz helburu, eta jagoteko eredua aldatuko dau egoitzetan.\nLokarriak kentzen diranean, onura psikoemozional handiak sortzen dira egoiliarrentzat eta senideentzat. Era berean, jausteko, nork bere burua lesionetako eta atrofiak agertzeko arriskua be gitxitzen da, besteak beste.\nArratiako Egoitza mankomunidadeko erakunde autonomoa da, eta, Libera-Care Araupean behar egiten dauenez, lokarri bako zentro moduan dago egiazteta. Hori dala eta, asistentziarako beste aukera batzuk eskeintzen deutsez egoiliarrei eta senideei, edadekoen bizi-kalidadea hobetzeko. Libera-Care Arauaren arabera, personei mobiduten ixten ez deutseen era guztietako elementuak izango dira lokarriak (ohe eta gurpil-aulkietako garrikoak, alboko barrak...).\nUrteetan, sistema hori egoiliarrak babesteko neurri moduan erabili da beharrezkoa zanean, autolesinorik, erorketarik... ez egoteko. Orain, ostera, egoitzako atentzinoak aurrerapausua emon dau, eta holako murriztapenak kentzeko eta personak gehiago duintzeko erabagia hartu da. Arratiako Egoitzak 2013an emon eutsan hasierea prozesu horri, eta ekipamendu barrietan, lehendik egozanen egokitzapenean eta bertako beharginentzako prestakuntzan inbertitu dau horretarako. Euskadi osoan prozesu horri hasierea emon deutsien hamar egoitzetakoa izan da.\nAbantailak agirikoak dira erabat. Izan be, egiaztau egin da lokarriak kentzen diranean jangureak, muskuluen tonuak, koordinazinoak eta orekeak hobera egiten dabela. Horrezaz gainera, onura psikoemozional handiak be daukaz egoiliarrentzat zein senideentzat, eta atrofietarako, antsiedaderako... arriskua be gitxitzen dau. Lokarriak erabilten diranean, ostera, ultzerak, ahuldade fisikoa, agresibidadea eta depresinoak sortzen dira.\n"Jagoteko modua aldatzea da helburua, egoiliarrengana hurreratzeko modua, alegia. Azken batean, gure edadekoen atentzinoagaz zerikusia daukien arlo guztiak are gehiago gizatiartzea da xedea. Horretarako, behargin guztiek ahalegin handiagoa egin eta atentzino handiagoa eskeini behar badabe be, emoitzak oso agirikoak dira, baita egoiliarren gogobetetasuna be", azaldu dau Naiara Zamalloak, Arratiako Egoitzako zuzendariak.


Dorleta elkarteko bazkideak lokal berri baten bila ari dira - Eskoriatza - Goiena.eus\nDorleta elkarteko bazkideak lokal berri baten bila ari dira\nImanol Beloki 2016-01-29 13:50\nSanta Marina plazan dagoen Dorleta elkarteko kideek, urtero moduan, batzarra egin zuten irailean. Bertan azaldu zen lokalaren egoera oso txarra dela; izan ere, datorren urtean 60 urte beteko ditu, eta mantentze-lanik ezak itogin ugari eragin ditu.\nHorren harira, Josu Barandiaran Dorleta elkarteko presidentearen arabera: "Alokairuan gaude, eta etorkizun gutxi duen obra egiteko, lokal berria erostea pentsatu dugu, etorkizunera begira hobe dugulako". Hainbat aukera dituzte esku artean elkarteko kideek, eta aproposena elkarte aurrean dagoen lokala dela uste dute. Hala ere, lokal bat erosteak kostu bat dakar, eta horretarako bazkide bakoitzak 4.000 euro jartzea erabaki dute.\nJosu Barandiaranen arabera: "Batzuek dena kolpean jarri dezakete, baina zortzi urtera ordaintzeko aukera ere jarriko dugu". Bestalde, proiektu berria martxan jartzeko bazkide berriak egin gura dituzte.


Gorozikako mendi lasterketa | 5.proba\nGorozikako mendi lasterketa\n19km / 1.000m+D\nGorozika Bizkargi (565m) eta Arburu (552) mendien magalean kokatuta dagoan elizatea da eta Urdaibai Biosfera Erreserbaren sarbidetariko bat. Gorozika, 1965ean batu jakon Muxikari, eta honako auzo honeek osotzen dabe: Agirre, Esturo, Elexalde eta Zugastieta.\nBertotik Muxika udalerria inguratzen dauan paisaia ikusi leike. Harea-harrizko harrobia dago hemen, bertotik atara zan Gernikako Batzar Etxea eregiteko harria.\nBerton dago Andra Mari eleizea, ziurrenik XVI. mendearen hasieran eregi zana. Maitzaren 3an Bizkargi eguna ospatzen da eta Irailaren 8an ospatzen dire Andra Mari jaiak. Pilotalekua eta ostalaritza-establezimentuak be badagoz bertan. Ganera, aterpetxea egin da auzoko antxinako eskolan eta gastronomia-alkartea be badago, berton auzoko biztanleak diran bazkideak alkartzen dirala.\nDesnibel positiboa: + 500m D\nGorozikako plazatik, 10:30etan\nGorozikako plazan hasi eta amaituko dan ibilaldia inguruko auzoetatik pasatuko da eta bere kota gorenena Bizkargi mendiko Santa Kurtze ermitan (565m) izango da.\nIbilbidea hasi eta gitxira herriko harrobitik pasatu, Atxepunten haitzetatik gora egin eta Arburuko mendi gailurra aurkituko dugu. Tarte horretan inguruko pasaiekin gozatzeko aukera izango da. Hortik, aldats behera egingo dugu San Romaneko pistarekin topo egin arte. Bertan, ezkerrerantz Gerekizeko noranzkoa hartuko dugu, lehenengo anoa postuarekin topo egin arte. Jarraian, aldapa dator, ibilbideko punturik altuenera heltzeko, Bizkargira. Santa Kurtze ermita ondoan likidoen anoa postu bat dago. Bertotik, Bizkargiko jaitsierari ekingo deutsagu eta Aldana auzoan “Espinosa ibilbidearekin” elkartuko gara; ibilbide tarte hau bukatzean bigarren anoa postua egongo da. Hortik aurrera ibilbide lasai eta erosoa aurkitu dozue, Gorozikako sarreran azken aldaparekin topo egin arte.\nAntolatzailea: Gorosti Kultur Elkartea\nData: Urriak 13, 2019\nAurrekoa 5. Proba Hurrengoa


Biktimak, ez kuota | LAB - EITB\nBiktimak, ez kuota\nAr, 2006/11/21 - 00:00 — Nagusia\nanalisia - MARTXELO OTAMENDI\nAskotan gertatzen ari da Euskal Herriko komunikabide publikoetan, eta bada garaia gauzei, eta biktimei, bere izenarekin deitzeko.\nOstegunean izan zen, Radio Euskadik gatazkaren gainean goizean egin zuen programa berezian. Baina edozein programatan izan zitekeen, izaten delako.\nBada jarrera bat oso zabaldu bat Euskal Herriko komunikabide publikoetan biktimak eta ETAren biktimak bi kontzeptuak nahasteko. Eta horrekin batera, edo horregatik agian, ETArenak bakarrik jotzeko biktima. Urteetan Espainiako aparatu judizial eta polizialak eta Gasteizko Polizialak eragindako biktimak, milaka, biktima ez jotzeko erabakia dago. Beste zer edo zer dira; ez biktima.\nDelako saio horretan biktimekin jardungo zutela aurreratu zuten. Eta baita jardun ere. Andaluziako (Espainia) biktimen elkarteko kide bat gonbidatu zuten, Kataluniako elkarteko beste bat eta ertzain baten arreba. Hirurak ETAren biktimak. Biktimak gora eta behera: «Zein da biktimen papera, iritzia...?» eta halakoak.\nGero epaile batzuekin aritu ziren justiziaren jokabideaz, eta halako batean 18/98 sumariokoekin eta, memoriak huts egiten ez badit, sakabanaketa pairatutakoekin. Baina ez biktima kategoriarekin, eta hor dago koxka.\nKexua ez da komunikabide horiek ez dituztela gonbidatzen saioetara estatuaren biktimak deitu direnak, ematen zaien kategoria baino, edo hobeto esanda ematen ez zaiena.\nBeste adibide bat. Programa bukatu baino bost minutu lehenago, egindakoaren laburpena egin zuen kazetari batek. Horrela: «Biktimekin egon gara (ez ETAren biktimekin), gero epaile batzuekin, baita 18/98koekin...». Hor, bistan da, kategoria desberdina eman zieten batzuei eta besteei. Azkenak ez ziren biktima.\nBeste adibide bat. Atzo goizean Lapitzek galdera egin zion Txema Monterori antolatutako mintegiaz: «Zer diote biktimek?». Ez «ETAren biktimek», mintegian ETArenak bakarrik egon arren.\nEguna joan eta eguna etorri gertatzen da. Bada zuzentzeko ordua. Ez da huts bat, despiste bat. Distantzia ezarri nahi bat dago. Eta komunikabide publikoez ari gara.


Imanol Goñik eta Amagoia Legarrak irabazi dute Txipiroi mendi trail lasterketa - Busturialdeko Hitza : Busturialdeko Hitza\nImanol Goñik eta Amagoia Legarrak irabazi dute Txipiroi mendi trail lasterketa\nPaul Ormaetxeak eta Aritz Martinek osatu dute gizonezkoen podiuma eta Ohiane Perezek eta Amaiur Iglesiasek emakumezkoetan. Julen Zubero izan da BTTko azkarrena.\nPaul Ormaetxea, Imanol Goñi eta Aritz Martin, lehen hiru sailkatuak. Argazkia: Txipiroi\nMendi txirrindulari eta korrikalariek hitzordu berezia izaten dute urtero, uztaila hasieran, Ean. Herrira jende andana hurbiltzen da Txipiroi BTT eta trail probetan parte hartzera, eta aurten ere hala gertatu da. Zapatuan [uztailaren 6a] 250 kirolari batu ziren goiz goizetik Ean pedalei eragiteko eta lasterka egiteko asmoz.\nPerez, Legarra eta Iglesias. Argazkia: Txipiroi\nZapatuan 250 kirolari batu ziren goiz goizetik Ean pedalei eragiteko eta lasterka egiteko asmoz. Txipiroi Mendi Trail lasterketan, Imanol Goñi Aranburu eta Amagoia Legarra Garcia izan ziren garaileak eta Julen Zubero izan zen BTTko azkarrena.\nUrdaibai Koparen hirugarren lasterketa izan dena ordubete, 44 minutu eta hamzortzi minututan burutu zuen Goñi etxeko korrikalariak. Hiru minutu gehiago behar izan zituen Paul Ormaetxea Bilbaok, eta Aritz Martin Olabarriaga sailkatu zen hirugarren ( (1:48,02).\nUrdaibai Kopako bigarren sailkatuak ez zuen proban parte hartu, beraz aldaketak espero dira sailkapen orokorrean, “nahiz eta oraindik ez dauden eguneratuta”. 125 parte hartzailetik 103k baino ez zuten lasterketa bukatu: “10 bat ez ziren aurkeztu, eta gainerakoak erretiratu egin ziren, beroaren ondorioz, asko”.\nEmakumezkoetan Amagoia Legarra Garciak ezarri zuen denborarik onena: bi ordu, lau minutu eta 22 segundo. Tarte handia atera zion Ohiane Perez Reguera bigarrenari (2:10,05). Amaiur Iglesias Insausti iritsi zen (2:16,06) hirugarren.\nBestalde, aurten ere, “ia urtero bezala”, Julen Zubero BTT txirrindulari profesionala izan da helmugaratzen lehena, naiz eta proba ez den lehiakorra.\n09:15ean hasi zuten BTTkoek proba, eta hiru ibilbide izan zituzten aukeran: 17, 32 eta 42 kilometro. Istripu larririk gertatu ez bazen ere, parte hartzaile bat erori egin zen, eta lepauztaian kolpea jaso zuen: “Normala da era honetako gertaerak jasotzea, izan ere ibilbideak basoetatik igarotzen dira eta gorputzean urradurak egiten dituzte askok. Arazo mekanikoak ere izan dituzte txirrindulari batzuek”.\nMendi trail lasterketari dagokionez, 10:45ean ekin zioten parte hartzaileek korrika egiteari, eta 21 kilometroko ibilbideari egin zioten aurre. Herrian 6 kilometroko bira txiki bat eman ostean, Lekeitiorako bidea hartu zuten, berriz ere Eara itzuli aurretik. Eguraldia lagun izan bazuten ere, antolatzaileek eguerdian egin zuen beroa azpimarratu dute, nahiz eta arratsalderako zerua lainotu egin zen: “Goizean bero handia egin zuen eta, batez ere, mendi trail lasterketako parte hartzaileek sufritu zuten, izan ere, txirrindulariek baino beranduxeago ekin zioten probari eta eguzkiak bete-betean berotzen zuen”.\nLehen itzulian 6-7 korrikalaritako taldetxoak sortu ziren, baina 13. kilometrotik aurrera ibilbidea gogortzen hasi eta “izugarrizko beroaren eraginez” banan banan bukatu zuten lasterketa, ”izerditan blai”.\nTxipiroi Txiki. Nagusien lasterketak bukatuta, arratsaldean, gaztetxoen txanda iritsi zen. Bizikleta gainean herriari buelta eman zioten lehenik, eta pista berezi batean sartu ziren gero. Antolatzaileek “lasterketa” ez zela gogorarazi bazieten ere, “lehiakortasunez” aritu zirela aipatu dute. Orotara, 40 umek parte hartu zuten Txipiroi Txikin, eta probaren ostean jolasak ere izan zituzten frontoian. Gauean, aldiz, Ray Fernandez musikari kubatarrak kontzertua eman zuen, Eskolondo arkupean.\nTxipiroi BTT eta trail proben antolatzaileek “parte hartzaileen artean sortu zen giro paregabea” azpimarratu dute, eta herritarren laguntza ere eskertu dute: “beraiei esker atera ahal izan dugu, aurten ere, proba aurrera. Orokorrean, balorazioa positiboa da”.\nBTT probaren irteera. Argazkia: Txipiroi


kritiken hemeroteka » Haurtzaroa eta gaztaroa agerian\nArtistakume baten erretratua / Dylan Thomas (Koro Navarro) / Alberdania, 1999\nHaurtzaroa eta gaztaroa agerian Felipe Juaristi / El Diario Vasco, 2000-05-13\nDylan Thomas, “poeta, bohemioa eta mozkorra”, 1914ean jaio zen Swansean (Wilderen Readingetik gertu), Gales herrian, eta New York hirian hil zen 1953an (poemak irakurtzera joana). Aski ezaguna izan zen bere bizitzan, idazten edo idatzi zuenagatik bainoago, eraman zuen bizimoduagatik. Hala ere, idatzi zuenagatik edo bizi izan zen moduagatik, oso poeta maitea da oraindik. Swanseara-edo joan besterik ez dugu, horretaz jabetzeko. Gales herriko eskoletan Dylan Thomasen poemak irakurtzen dituzte neska-mutilek, eta haren antzerki lanak, Under Milk Wood, esaterako, edozein antzerki talde amateurrek taularatzen du, omenaldi gisa gehienetan. Dylan Thomas maite zuelako, onartu zuen Richard Burton aktoreak protagonista papera, filmea egin zutenean. Egia esan, nik ere maiteak ditut pelikula eta antzerki lana, Richard Burton maitea dudan bezala.\nPoetatzat dugu Dylan Thomas. Hala ere, berak 1950ean idatziriko testu batean Nola iritsi poeta izatera izenburukoan, honako hau idatzi zuen: “Ez dut Poesia ez Artetzat ez Ofiziotzat hartzen, giza helburua erdiesteko bidetzat baizik”. Helburua gizarte erosoa lortzea zen, non poeta era duinean bizi ahal izango zen. Testu labur horretan eta ironia harrigarria erabiliz, poeten sailkapena egin zuen, baita poesia ez aholkugarriarena ere: “Zoriontzeko poemak, irabaziak berehala; gaileta kaxetako poemak, oso gozoak; haurrentzako poemak; haurrak ez bada, idazlea utziko dute nazka-nazka eginda. Eta azkenik komunetako paperetan idatzitako poemak. Ordaian psikologikoa ekarriko dute soilik”.\nArtistakume baten erretratua, Dylan Thomasen lanik biribilen eta ezagunenetakoa da. Koro Navarrok, itzulpen dotorea egin du euskaraz irakurtzea maite dugunok gozatzeko modukoa. Bertan errealismoz eta umorez ikusi eta deskribatutako eszenak ageri dira, haurtzaroko eta lehen gaztaroko pertsonaiak hartu baitzituen Dyan Thomasek ipuinen hauen ardatz. Koro Navarrok sarrerako testuan idatzi duen bezala: pertsonaiak, guztiz galestarrak izanagatik ere, ez zaizkigu batere arrotzak gertatzen”. Halakoxea du literaturak indarra.


Lixiba, desinfektatzaile nagusia | Consumer\nLixiba, desinfektatzaile nagusia\nLixiba da Espainiako etxeetan gehien erabiltzen den desinfektatzailea, baina kontuz ibili behar da, gehiegi erabiltzeak osasunerako arriskua baitakar.\nLixiba erabiltzen da garbitzaile, zuritzaile eta desinfektatzaile nagusi gisa Espainiako etxeen% 92an. Bere ahalmena sodio hipokloritotik eratortzen da, mikroorganismo guztiak eta materia organikoaren hondarrak kentzeko gai den osagai aktibotik. Hala ere, horrek eragozpenak ere sortzen ditu: gehiegi erabiltzeak areagotu egiten ditu arnas arazoen arriskuak. Aldi berean, horien erabilera murriztea ere onuragarria da ingurumenerako.\nLixiba, desinfektatzaile eraginkorrena\nLixiba da Espainiako etxeetako desinfektatzaile nagusia (beste herrialde batzuetan gutxiago erabiltzen da). Lixiba erabiltzea ez da ez ona ez txarra. Oso abantaila garrantzitsuak dira, baina kontuan hartu behar dira arriskuak, gehiegi edo modu desegokian erabiltzeak arazoak ekar baititzake.\nBeste herrialde batzuetan, hala nola ikuzketa, kloroa edo Jane ura, lixiba konposatu kimikoa da, eta sodio hipokloritoa du osagai aktibo. Oso erabilia dago garbitzeko eta desinfektatzeko ahalmen handia duelako, bakterizida delako, materia organikoaren hondarrak kentzeko eta agente zuritzaile gisa duen eraginkortasunagatik.\nSodio hipokloritoak desinfektatzeko duen potentzia ematen dio lixibari, oxidatzaile sendoa baita. Igerilekuetako ura garbi mantentzeko ere asko erabiltzen da, eta likido, hauts edo pilula kontzentratuen bidez eman daiteke.\nLixibak bakterioak, birusak, lizunak, legamiak, esporak, algak, protozooak eta beste edozein mikroorganismo ezabatzen ditu.\nLixiba garbitzeko eta desinfektatzeko gaitasuna eztabaidatik kanpo dago. Bakterioak, birusak, lizunak, legamiak, esporak, algak, protozooak eta beste edozein mikroorganismo inhibitu edo suntsitu egiten dira haien ekintzaren ondorioz. Saiakuntza kimikoetan egiaztatu da, halaber, gai dela kutsatzaile fekalak osatzen dituzten mikroorganismo guztiak kentzeko; horietako batzuk gaitasun patogeniko handia dutelako nabarmentzen dira.\nLixibaren alderdi negatiboak\nLixibaren eragozpen nabarmenetako bat usain bizia eta desatsegina da. Usaina, ohituraren ondorioz amoniakoa bezain indartsua ez dena, garbiketaren sentsazioarekin lotzen da maiz. Kasu askotan, denda eta supermerkatuetan lixiba (garbitzeko ahalmena) eta multzoari usain atseginagoa ematen dioten substantziak nahasten dituzten produktuak merkaturatzen dira.\nMerkatuan lixiba-nahasteak saltzen dira produktuari lurrin atseginagoa ematen dioten substantziekin\nBaina arazorik garrantzitsuena ez da usaina. Dosi handietan lixiba erabiltzeak kalte egiten dio osasunari, alergiarik gabeko arnas arazoak izateko arriskua areagotzen baitu. Hala zehaztu zuen Ingurumen Epidemiologiako Ikerketa Zentroak (CREAL) eta Bartzelonako Ikerketa Medikoko Udal Institutuak (IMIM-Itsasoko Ospitalea) 2009an egindako azterlan batek. Europako Batasuneko hamar herrialdetako 3.626 pertsonak lixiba erabiltzen zuten, gutxienez, astean lau egunez, etxeak garbitzeko.\nIkerketa berean ondorioztatu zen, kontrapartida gisa, lixibak alergenoekiko sentikortasun txikiagoa ere ematen duela (hau da, organismoan sartzean alergiaren bat garatzeko egokiagoa egiten duten substantziak). Emaitza horien arabera, ondorioak ia paradoxikoak dira, alergietatik babesten baitute, baina alergiarik gabeko arazoak sortzen dituzte. Nolanahi ere, lanaren egileek azaldu zuten azterketa berriak egin behar direla lixibaren ondorioak zehaztasun handiagoz zehazteko.\nNeurri egokia erabilera murriztea da: gutxiago erabiltzea, edo hain urratzaileak ez diren beste produktu batzuk ez erabiltzea. Erabiltzen denean, espazioa ongi aireztatuta eduki behar da, eta, gainera, maskara erabiltzea komeni da.\nLixiba eta ingurumena zaintzea\nLixibari eta, oro har, garbitzeko produktu kimikoei dagokienez, askotan arreta handia jartzen zaio produktu horiek erabiltzen dituztenen osasuna zaintzeari, eta leku gutxi erabiltzen da substantzia horiek ingurumenean eragiten duten kalteari buruz. Etxean erabiltzen diren produktu guztiak zaborrontzian amaitzen dira edo hustubideen sarean isurtzen dira, eta horrek esan nahi du natura akabatu behar dela.\nPlaneta garbitzean ere zaintzeko, komeni da zenbait gomendio kontuan hartzea:\nBehar-beharrezkoak diren produktuak bakarrik erosi eta garbitzeko behar den gutxieneko kopuruan erabili.\nGarbigarri naturalak erabiltzen saiatu, hala nola ura, ozpina eta xaboi leuna, espartzua espartzu gisa eta, zerbait gogorragoa behar izanez gero, limoi-zukua, boraxa edo bikarbonatoa.\nAhal bada, material birziklatuz edo birziklagarriz egindako ontzietan erosi produktuak.\nDetergenteei dagokienez, begiratu etiketak, eta kontuan hartu ez dutela fosfatorik eta, gutxienez, osagaien %90 biodegradagarriak direla.\nBeti da hobea etxea maiz garbitzea, denbora asko pasatzen utzi baino eta garbitzaile oso ahaltsuak erabili behar izatea baino.\ndesinfektatzaile Lejía-eu limpieza-eu


Bandera gorrien garrantzia | Fisteus\nBandera gorrien garrantzia\nPosted by Xabat Casado in Fisiogogoetak\nbanderagorriak, fisiogogoeta, fisteus\nGaurkoan izan ditudan bi kasu elkarbanatu nahi ditut zuekin. Bandera gorriei garrantzi gutxiegi ematen diegula uste baitut eta hauei buruz jaso dugun prestakuntza (edo behintzat, nik jaso dudana) ez baita oso egokia izan.\nLehena, 70 urteko gizonezkoa. Laburbilduz, duela 8 hilabete erori zen etxean eta humeroaren burua txikitu zuela esan zidan. Ebakuntza egin ziotela adierazi zidan eta bi iltze sartu zizkiotela (baina ez zuen radiografiarik ekarri ikusteko). Ondoren errehabilitazioan hasi zen eta 6 hilabete eta gero, gehiago irabazterik ez zegoela aipatu zioten. Arrazoi hau izan zen beste iritzi bat entzutera bultzatu zuena. Ebaluaketa egiterakoan aipatzeko zuen lehen gauza, artikulazio glenohumeralean inongo mugimendurik ez edukitzea zen. Inongo esaten dudanean, benetan, zero gradutaz ari naiz. Besoa altxatzeko garaian dena eskapularen bidez egiten zuen. Pasiboki ere artikulazio glenohumerala oso mugatua zegoen. Hau da, eskapula finkatuz gero, pasiboki ia ezinezkoa zen artikulazio glenohumeralean mugimendua lortzea. Gehienez 5 gradu lor genitzakeen (eskuzabala izanda).\nHasieratik ez nion susmo onik hartu. 6 hilabete eta mugimendurik ez artikulazio glenohumeralean? Esaten nion nere buruari…\nZalantza hauen aurrean medikura bueltatzeko gomendatu nion. Honako emaitzarekin:\nBigarrenak ere, sorbaldeko arazo bat zuen. 47 urteko gizonezkoa zen eta kasu honetan ere, orain dela hilabete erori egin zen. Bere ustez, inongo arazorik gabe. Ez zuen minik izan, ez ubeldurik, ez medikura joateko arrazoirik, kolpe tonto bat izan zen (berak esan zuen bezala idazten dizuet). Ebaluaketan abdukzioak eta kanpoko errotazioa zen bere mina sortzen zuen mugimendua. Test ortopediko klasikoek ez zuten informazio gehiago eskeintzen eta ez zirudien sorbalda horretan arazo larririk zegoenik. Beraz tratamentuari ekin genion. Hasi eta berehala oso emaitza onak lortzen genituen. Saioan bertan min ematen zuen mugimenduak ez zuen inongo minik sortzen eta bide onetik gindoazela zirudien.\nBaina astera berriro deitu zidan mina berriro azaldu zela esanez. Hontan ere, ebaluaketa eta gero ez nuen bandera gorri baten susmorik, beraz, aurrera tratamentuarekin. Eta oraingoan ere primeran erantzun zuen eta etxera minik gabe joan zen.\nHirugarrengo aldiz min hori zuela esan zidanean erabaki nuen medikura bidaltzeko garaia zela. Nahiz eta sintomek ez zuten bandera gorririk adierazten, eboluzioa ez zen espero genuena. Zoritxarrez, kasu honetan ere, berri txarrak iritsi ziren. Hill Sachs lesioa zuela konfirmatu bait zen:\nGaur egun, lehen arretako profesional bezala ezinbestekoa bihurtu da honi buruzko prestakuntza eta pazienteak deribatzeko gaitasuna eduki behar dugu. Paziente batek duen arazoa, hasieran pentsa dezakeguna baina larriagoa izan baitaiteke.\nEz al duzue bandera gorriei buruzko prestakuntza bat faltan botatzen?\nNik, geroz eta gehiago.\n2 pensamientos sobre “Bandera gorrien garrantzia”\nOier Gorosabel Larrañaga dijo:\n2015/06/17 en 7:04 pm\nZalantzarik gabe, ados. Fisioterapia ikasketa planek ez dute hartzen kontuan lehen arretako profesional izateko aukera gero eta handiagoa dela. Bandera gorriak identifikatzen erakustea ezinbestekoa litzateke, ez tratatzeko, baizik eta negligentziak ekiditeko eta pazientea bizkorrago deribatzen erakusteko.\n2015/06/17 en 9:25 pm\nLehenik eta behin zorionak ematea Xabat. Pazienteekin egin beharrekoa egin zenuen baina hori ez da egun batetik bestera lortzen. Hankak lurrean eta bizkarrean ibilbide profesional bat eduki behar dira horretarako.\nOso garrantzitsua iruditzen zait gai hau. Fisioterapiaren oinarrietara ez ezik fisioterapiaren helburu nagusienaz ere ari bait gara. Izan ere nere ustez fisioterapiaren helburu nagusiena fisioterapiaz benefiziatu ( nola itzultzen da hori) daitekeen pazientea identifikatzea bait da, edo beste hitz batzuetan fisioterapiaz benefiziatu ezin daitezkeenak identifikatzea.\nGaueko min jasangaitza eta justifikaziorik gabeko pisu galeraz gain badira izkuturik aurkizen diren bandera gorriak ere, klinika argi bat ematen ez dutenak alegia. Eskarmentu klinikoa beharrezkoa da hauek identifikatzeko, patroi klinikoen ezagupena eta pronostiko bat ezartzearekin batera. Pazientean patroi kliniko jakinik aurkitzen ez badugu edo gure pronostikoak betetzen ez badira bandera gorri baten aurrean ote gauden galdetu beharko genioke gure buruari. Eta pronostiko bat egiteko betiko mekanismo patobiologiko, sintomen iturri, faktore contruyente/predisponente, kontraindikazio, tratamendu, ebaluazio-reebaluazio etabarren inguruan ausnarketa egin behar dugu.\nGuzti hau fisioterapiaren oinarria bada eta unibertsitatean gauza hauek erakusten ez badira… oso tekniko honak izango gara baina oinarrian osatu gabeak, gaztelerazko carencias vitales.\nZoritxarrez badut guzti honen inguruan arantza bat sarturik. Artean galduago nenbilen fisioterapian eta ez nuen jakin izan paziente horri gertatzen zitzaiona normala ez zela identifikatzen. Ikusi nuen hurrengo aldian burmuineko minbiziaren azken egunak ari zen bizitzen. Nire buruari horrelakorik berriro gerta ezin zitzaidala agindu nion. Oraindik ere emozionatu egiten naiz bere bizitzeko gogoa gogoratzen dudanean.\nGai ona, aproposa Xabat, zorionak berriro ere.


Euskal Party 8 barrutik\t| bestelakoak\n« Jokoak sarean | Hasiera | Flyerrak sarean »\n2000ko uztailak 27, Osteguna\t| bestelakoak\t|\nUztaileko igande sargorian, Bilbo ia hutsik zegoela hurbildu ginen Party-ra. Erakustazokan sartu eta milaka lagun topatu genituen, giro aktibo batean denak batetik bestera. Jende guztiak hiritik ihes egiten duen honetan, udaren erdian, botxora horrenbeste gazte zerk erakartzen dituen zaila da konprenitzen mobida horretan ez dagoenarentzat. Informatikazaleen gainean dauden estereotipoak ezeztatzea �edo akaso konfirmatzea� zen gure helburua eta lehen datu horrek ez zigun esperantza handirik ematen. Hala ere, sartu bezain laster giro polita sumatu genuen. Jendea artega batetik bestera, demo-en musikaren azpitik etengabeko zurrumurruan nahasten ziren ahotsak ehunka ordenagailuren burrunbadarekin.\nBeste ezusteko bat euskara dexente entzuteak eman zigun eta horren azalpena antolakuntzako Sabino San Vicentek eman zigun. Bera bezala Urretxu eta Zumarraga inguruetakoak dira Party hau sortu zutenak, aitzindarien hasierako nukleoa. Lehendabiziko edizioak eskualdean bertan egin zituzten eta, hazi ahala, hirirantz hurbiltzen joan dira espazio handiagoen bila. Duela urte batzuk Donostiara mugitu zen eta etengabeko hazkunde horren erakusgarri, iaz Anoetako belodromoa alokatu zuten antolatzaileek. Aurten Bilboko erakustazokara mugitu den arren, Donostian geratu direnek party-a jarraitu ahal izan dute bideosolasaldi sistema baten bidez.\nDesegin zitzaigun beste topiko bat informatikazalea etxetik irteten ez den gizaki asozialarena izan zen. Unai Landa programatzaile santutxuarrak Maddalen egunaren ostea buruan kolpeka zeukan eta, ahots lakatzez kontatu zigunez, �hartueman publikoez eta aktibitate extraofizialez� arduratu zen larunbat gauean Bilbon cicerone lanak egiten. Hala ere, berak duela bost urte alde egin zuen Madrilera, arloko beste askok bezala, hemen baino aukera gehiago baitzeuden informatikarientzat. �Orain dexente hobetu da eta aukera gehiago dago hemen informatikaren arloan orokorrean, ez ordea bideojokoen industrian�, zehaztu zigun.\nUnai Madrilgo Pyros enpresan dabil, beste euskaldun batzurekin batera. Commandos joko famatua sortu zuten Pyros-ekoek eta iragan astean munduan lehendabiziko postua erdietsi zuen ekintza jokoaren bigarren bertsioa aurkeztera etorri ziren Bilbora. Bera aurkezpen grafikoaz arduratzen da, �jokoaren bilakaera artistek egin dituzten irudiekin bat etortzea�, bere esanetan. Programatzailea izan arren, Unaik ez du informatika ikasi. Matematika aukeratu zuen eta oraindik ez du bukatu, lanak ez dio denbora askorik ematen eta. �Hala ere, ikasketak bukatuta dituzten oso lagun gutxi egongo dira hemen, neu nagusienetakoa bainaiz 25 urterekin�, komentatu zigun, �zaharrenak 28 urteren bueltan dabiltza�.\nBertoko asko ez dira informatikatik bizi, Anaconda taldeko kataluniarrek esan zigutenez, eta gehienak autodidakta moduan hezi dira mundu honetan. Harrapatu genituenean taldekideak demo-ari azken ikutuak ematen ari zitzaizkion, biharamunean aurkeztu behar zutela eta. Demo-ak aurkezpen grafikoak dira, mugimenduarekin eta musikaz lagunduta. Bideoklip modukoak dira, nolabait esatearren, egileek programatzeko eta makinaren ahalmena baliatzeko duten trebezia erakusteko balio dute. Lehiaketak egon ohi dira party-etan eta sariak ezezik besteen errekonozimendua bilatzen dute bertan programatzaileek.\nAnacondakoek ere, �horrelakorik badagoela� onartu arren, ezeztatu digute lagunik ez duen mutil asozial garaudun eta onanistaren cliche-a, ondo jan eta lo egiten ez duena bere afizioaren ondorioz. Neskalagunak dituzte denek eta bizitza normala daramate, �kezkatzeko modukoa ez behintzat� zioten irribarretsu. Egia da rastafari porruzale itxurako bat edo beste badabilela inguruan, eta oso neska gutxi ikusten den arren, guk hasieran uste baino gehiago dira. Anacondako sei kideek Hlod-Wig, Klauz, Elric, Cimedia edo Nocturnus bezalako ezizenak edo nick-ak dituzte, mundu honetan bakoitzak bere ezizena baitu. Hackerrak bailiran, klandestinitate kutsua ematen die nick-en asuntu horrek baina oso joera arrunta da horien bidez errazago identifikatzen baitira eszenan.\nAmiga-ren mugak gustoko\nCarlos Del Alamo, Estrayk valentziarra, musikagilea da eta Amiga, PC zein Playstation-erako konposatzen ditu demo-en musika bandak. Bere pasioa Amiga sistemako ordenagailuak dira eta horietarako musika egiteak dituen mugak gustoko ditu. �lehiaren zentzua kodearen eta prozesagailuaren limitazioen baitan ahalik eta atarramendurik handiena ateratzean datza�, esan zigun. Amiga zaharretan eginiko demo ikusgarriak party-en saltsa dira, programatzaileen trebetasuna neurtzen duten mirari grafikoak. A! Eta bere taldekide bat igeltseroa da: beste topiko bat gutxiago.\nTipo hauetan bitxiena eta eskemarik gehien apurtzen dituena Mat! dugu, Eduard Matas kataluniarra. Urte askoan sortetxea gutxitan zapaldu du bere Routard ibilbidea hasi zuenetik. Europa osoko party-etan egona da, milioi bat kilometro eginak dituen auto zahar bat garraio eta bizilekutzat hartuta. Horrenbeste fama duenez gonbidatu egiten dute baina mirespen keinu moduan, Euskal Party-rako sarrera ordaintzen du beti. Bere burua zentzu guztietan independentziazaletzat jotzen duenez, euskaldunak biziki maite dituela esan zigun. Bere akreditazioan Domador de elefantes irakur daiteke, egun party-etako totem-a bilakatuta baitago. Moldavia herrialdearen bertuteak goraipatu zizkigun, herri ezezagun hartan ere gonbidatzen dutela gogoratuz. Nahi duen moduan bizi den akrata bat dugu Mat! eta aldi berean informatikaria. Oraindik desegin gabeko estereotiporik geratuko zaigu?\n(Barkatu Ama-n argitaratua).


“Turisten eskubideak ezin dira egon bertan bizi direnen eskubideen gainetik” - Uriola.eus\nAzken bost urte hauetan Bilboko Alde Zaharrean egon den aldaketa, izugarritzat jo du Eiderrek. “Orain arte, auzoan denda bereziak izan ditugu, beste denda batzuetan topatzen ez zenituen produktuak saltzen ziren, produktu bitxiak erosteko aukera zegoen...” lokal txikien alokairuen igoerak denda horiek ixtera behartu eta, egun, multinazionalek eskuratutako guneak dira. “Orain, Alde Zaharrean erosten duguna, edozein merkatal zentrotan topatu daiteke” dio.\nAuzoko kaleetan gertatzen ari den aldaketa nabariaz gain, Eiderreri turismoak Bilbon izan duen gorakada bete betean bizitzea suertatu zaio. Bost etxebizitza dituen eraikin batean bizi izan da urte guzti hauetan. “Esku bakarreko ataria da gurea, bost familia bizi izan gara beti”. Duela bi, 2018an, atari berean ilegalki alokatzen zen pisu bat zegoela baieztatu zuen. “Astebururo jende berria, pertsona ezezagunen mugimendu asko, etengabeko iskanbilak...” Eusko Jaurlaritzako Turismo Sailean eta Bilboko Hirigintza sailean egoera salatu arren, joan den otsailaren 28ra arte ez du Udalaren partetik inongo erantzunik izan.\nEiderren atarian dagoen etxebizitza hori egun legalki alokatuta dago. Hala ere, logela eta pisu turistikoek gorakada handia izan dutela frogatu ahal izan du bere etxea salgai jarri duenean. "Gure etxeko buzoietan higiezinen agentzien publizitate pila jasotzen dugu, gure etxebizitzak erosteko asmoa dutenak. Negozio "biribil" bilakatu da beraz, jende askorentzako pisuak erosi eta ostera alokatzea, "Alde Zaharrean bizitzeko baizik; Alde Zaharrean negozioa egiteko" argitu du auzokideak.\nSOS Alde Zaharra eragilearen aldetik babes handia jaso du Palmouk, izan ere, kolektiboak denbora luze darama auzoko egoera salatzen. Auzo-bizitza duin bat eraikitzea helburu, asko dira gentrifikazio prozesuaren aurka egindako ekimenak.\nGentrifikazioaren inguruan hausnartzeko lehenengo jardunaldiak\nHartara, martxoaren 14an eta 15ean gentrifikazioaren inguruan hausnartzeko lehenengo jardunaldiak antolatu dituzte Solokoetxen. Alde batetik, jardunaldietan parte hartuko duen jendeari formazio minimoa eskaintzea eta, bestetik, beste auzo edota hiri batzuetako esperientziak elkarbanatzea helburuz.\nEgitarauari dagokionez, Imanol Esnaola eta Andoni Egia izango dira larunbat goizeko hizlariak. Eguerditik aurrera, Madrileko Lavapies auzotik eta Bartzelonako Barceloneta eta Raval auzoetatik etorritako kideek auzo hauetan gertatzen ari den turistifikazio zein gentrifikazioaren eragina aztertuko dute. Arratsaldean, ordea, "auzoaren ezagutza" eta "auzo borroka" tailer bana eskainiko dituzte.\nJardunaldiei amaiera emateko, Solokoetxetik Ekoetxera lekualdatuko dute jarduera. Bertan, Alde Zaharreko hainbat eragilerekin, "Kafeta eragileekin" antolatu dute, auzoan nola jardun hausnartzeko.\nSolokoetxe Alde Zaharra


Ikasle etorkinentzako informazioa Euskal Autonomia Erkidegoan — EuskoSare\nEuskoSare > Hezkuntza eta heziketa > Ikasle etorkinentzako informazioa Euskal Autonomia Erkidegoan\nIkasle etorkinak artatzeko programa\nPrograma honen xedea ikasle etorkin guztien eskola-integrazioa lortzea da, horien gizarte eta kultura integrazioa erraztuz, beraien hizkuntza, kultura, gizarte baldintzak eta jatorria edozein dela ere.\nIkasle etorkinak eskolatzeko instrukzioak\nEAEko hezkuntza sistemak ezaugarri berezi batzuk ditu hizkuntzari eta curriculumari begira eta, horregaitik, neurri espezifiko batzuk hartu behar dira, ikasle horien eskolatzeak arrakasta izango duela bermatu ahal izateko moduan.\nFamilia etorkinentzat informazioa\nHezkuntza sistemari buruzko informazio-gida, ondorengo hizkuntzetan:\nHizkuntza errefortzuko proiektuak\nJARRAIBIDEAK, Hezkuntza sailburuordeak Lehen eta Bigarren Hezkuntzako ikastetxe publikoei emandakoak, eskolan berriki sartutako ikasle etorkinei laguntza ematea helburu duten Hizkuntza Indartzeko Proiektuei buruz.\nAgindua, 2006ko otsailaren 7koa, Hezkuntza, Unibertsitate eta Ikerketa sailburuarena. Agindu honen bidez, diru-laguntzak deitzen dira unibertsitateaz kanpoko itundutako ikastetxeetarako, 2005/2006 ikasturtean Lehen eta Bigarren Hezkuntzan hasi berri diren etorkinentzako hizkuntza-errefortzuko programak egin ditzaten. (EHAA 06/02/28)\nEBAZPENA, 2006ko abuztuaren 31koa, Hezkuntza Berriztatzeko zuzendariarena, ikasle etorkin hasi berriak hizkuntzan indartzeko programak gauzatzeko, unibertsitateaz kanpoko ikastetxe itunduentzako diru-laguntzak, 2005-2006 ikasturterakoak, emateko dena. (EHAA 06/10/06)\nAGINDUA, 2004ko irailaren 28koa, Hezkuntza, Unibertsitate eta Ikerketa sailburuarena, Lehen eta Bigarren hezkuntzan ikasle etorkin hasi berriak hizkuntza indartzeko programak gauzatzeko, unibertsitatez kanpoko ikastetxe itunduentzako diru-laguntzak emateko deialdia egiten duen 2003ko abenduaren 11ko Agindua, 2004ko ekitaldian aplikatzeko egokitzen duena. (EHAA 04/10/15)\nEbazpena, 2005eko abuztuaren 31koa, Hezkuntza Berriztatzeko Zuzendariarena, ikasle etorkin hasi berriak hizkuntzan indartzeko programak gauzatzeko, unibertsitatez kanpoko ikastetxe itunduentzako dirulaguntzak, 2004-2005 ikasturterakoak, emateko dena. (EHAA 05/09/27)\nEbazpena, 2004ko abenduaren 30ekoa, Hezkuntza Berriztatzeko Zuzendariarena, ikasle etorkin hasi berriak hizkuntzan indartzeko programak gauzatzeko, unibertsitatez kanpoko ikastetxe itunduei 2004-2005 ikasturterako diru-laguntzak emateko dena.\nIkasle etorkinentzat harrera plana egiteko orientabideak\nBilduma: "Zubirik zubi. Ikasle etorkinen eskolatzea\nAgiria: KULTURA ARTEKO ESKOLA INTEGRATZAILE BATEN ALDE (Munduko ahotsak Eusko Legebiltzarrean)


"Utopia 68/18. Iruditeria berrien bila" jardunaldiak astebete barru | Noaua Kultur Elkartea\nHemen zaude: Hasiera » Aisia » “Utopia 68/18. Iruditeria berrien bila” jardunaldiak astebete barru\n“Utopia 68/18. Iruditeria berrien bila” jardunaldiak astebete barru\nBy\tnoaua\ton\t2018-07-05\tin\tAisia, Euskara, Hezkuntza, Jendartea, Kultura\nUztailaren 12an eta 13an, bigarrenez UEU-ren udako ikastaroen baitan Jakin Jardunaldiak ospatuko dira Udarregi Ikastolan. UEU, Jakin eta Usurbilgo Udalaren arteko elkarlanaren emaitza da ekimena. Honatx aurtengo edizioko izenburua: “Utopia 68/18. Iruditeria berrien bila”. 9 aditu gonbidatu dituzte hitzordura.\nGogoan izan, matrikulazio epeak zabalik segitzen du. Izen ematea ueu.eus ataritik bideratu beharko da. Argibide gehiago segidan edo web orrialde berean jaso ahalko dira.\nJAKIN JARDUNALDIAK, UEU-ren UDAKO IKASTAROEN BAITAN: “Utopia 68/18. Iruditeria berrien bila”


Gauzak nola diren • ZUZEU\nArgazkikoa Young izeneko sendagile ingelesa duzue, jakituria entziklopediko baten jabe zen genioa. 1800. urtea aldera, honako aurkikuntza hau egin zuen Young-ek: zirrikitu batetik pasatzean, argia difraktatu egiten zela, hori izan zen Youngen aurkikuntza. Argiak, uhin-izaera duenez, gune ilunak eta gune argiak sortarazten ditu zirrikitu batean zehar pasatzean.\nYoung aipatu dugu, beraz, aurrena, 1800. urtean-edo. Hurrena Maxwell dator, elektro-magnetismoari buruzko ezagutza guztia lau ekuaziotan laburbildu zuena, zein baino zein ederrago diren lau ekuaziotan. Hain zuzen ere, lau ekuazio horien ederrak liluratuta bota omen zuen Boltzmanek bere hasperen-oihua:\n– Jainkoren batek idatziak behar dute, inondik ere, ekuaziook!\nMaxwellen ekuazioetatik ateratzen den ondorio nagusia hauxe da: argia ez da espektro elektro-magnetikoaren kasu partikular bat baizik.\nMaxwellen hurrengo, Roentgen dago aipatu beharra. Roentgenen aurkikuntzarik aipagarriena, iXa izpiak dira. Hementxe duzue Roentgenen emaztearen eskuarekin lortutako argazki-irudi zoragarria, lehenengo erradiografia.\n15 urteko aurrera-jauzia egiten badugu, Von Lue (1912) eta Braggs (1914) agertzen zaizkigu. Braggs-en meritua, besteak beste, honako honetaz ohartzea izan zen: begi bistako argia zirrikitutik pasatzean difraktatzen den bezala, halaxe difraktatzen direla iXa izpiak zirrikitu atomiko batetik pasatzean. Begi-bistako zirrikituan zehar pasatzean difraktatzen da begi-bistako argia; iXa izpiak, berriz, plano atomikoan zehar pasatzean.\nAurkikuntza horri esker, difrakzio-irudiak lortu ahal dira iXa izpien bidez. Besteak beste, ADNarenak.\nZer dela eta aipatu dizuet nik hori guztia?\nBa, zientziari dagokion auzi garrantzitsu batzuk aipatu eta argitzeko aukera ematen zidatelako.\nAipatu nahi dudan lehen auzia, honako galdera honetan laburbil daiteke: Nori dagokio zientziak lortutako ezagutza?\nBatzuk hor dabiltza edozer gauza patentatu nahian: adibidez, gen-a. Baina kontatu dizuedana kontatu eta gero, esaidazue: norena behar luke izan patente horrek? Ikusi dugunez, Youngek badu hor bere partea, baina baita Maxwellek, Bragg-ek, Watson-ek eta Crick-ek ere. Ez: oinarrizko ezagutza denona da, eta denon esku egon behar luke beti.\n(Bertold Brecht: “denok ala inor ez, / denok ala ezer ez, / bakarka ezin da…”)\nHorixe bera gertatzen da oinarrizko ezagutzarekin ere: denona behar duela, nahitaez.\nOinarrizko ezagutza horrek berak ekarri zuen biologiaren bigarren iraultza ere, eta hortxe dago biziaren giltza.\nBide batez esanda, honako hauek dira biologiak orain arte izan dituen bi iraultzak:\n-Lehen iraultza: Jatorri beretik gatoz denak. Darwin.\n-Bigarren iraultza: Eduki genetikoa gordetzeko eta transmititzeko mekanismo ber-bera erabiltzen dugu denok. Watson eta Crick. ADN ber-bera dago organismo guztietan. Neurrian eta hurrenkeran bakarrik dago aldea. Ez dakit dakizuen, baina euliaren genoma eta gurea berdin-berdinak dira. Eta harrigarriagoa dena: gure genomaren erdia platanoarena ere bada; (tira, beharbada sarritan mintzatzen diren horietako batzuen kasuan ez zaizue hori hain harrigarri ere egingo).\nBiologiaren teknologiei esker, konponbide iraultzaileak aurkituko dizkiegu aurki hainbat eta hainbat gizarte-arazori, bereziki bio-medikuntza eta osasun alorretan.\nHistorian lehen aldiz, giza espeziea gai da bere burua eraldatzeko.


Bilboko Udala gazteen arteko euskararen erabilerari buruzko ikerketa bat egiten ari da Eusko Ikaskuntzarekin batera – Bilbao Euskaraz\nBilboko Udala gazteen arteko euskararen erabilerari buruzko ikerketa bat egiten ari da Eusko Ikaskuntzarekin batera\n03/10/2017 UncategorizedIker Olkoz Aldareguia\nBilboko Udala, Eusko Ikaskuntzarekin elkarlanean, Bilboko gazteen arteko euskararen erabilerari buruzko ikerketa bat egiten ari da “Eta gazteak Bilbon euskaraz, zergatik ez? Gazteen euskararen erabileraren azterketa Bilbon” izenburupean. Proiektu hau aurrera ateratzeko, nahitaezkoa da Bilboko gazteen parte hartzea. Horren kariaz, Bilboko Udalak dei egin die 15 eta 22 urte bitarteko gazteei ekimen honekin bat egin dezaten, Eusko Ikaskuntzarekin harremanetan jarriz.\nGazteen artean euskaldun kopurua handia den arren, asko testuinguru soziolinguistiko oztopotzaileetan bizi dira, alegia, euskaldunen ehunekoa murritza den herrietan, Bilbon esaterako. Testuinguruotan gazteek aukera gutxi izaten dute euskara kalean erabiltzeko, eta esan daiteke eskola edota unibertsitatea izaten dela euskaraz egiteko duten leku bakarretakoa. Erabilera urri horrek gazteon hizkuntza identitatean eta euskararekiko eraikitzen duten loturan ere badu eraginik. Horregatik, gazteek euskara nola bizi duten eta etorkizunean euskararekin izango dituzten hizkuntza-praktikak nolakoak izango diren aurreikustea ezinbestekoa gertatzen da.\nIzaera kualitatiboa duen ikerketa honek, bi fase izango ditu: lehenengoa, gazteentzat zuzendutako foro-partehartzailea; bigarrena, Bilboko eragileekin kontraste mintegi bat.\nGAZTEEKIKO FORO PARTE-HARTZAILEA\nForoaren xedea gazteen euskararekiko bizipen, esperientzia eta nahiak ezagutzea da, dinamika parte hartzaileak eta ludikoak erabiliz.\nZehazkiago esanda, Bilboko 15 eta 22 urte bitarteko perfil ezberdinetako gazteek parte hartuko dute:\n• Euskara etxean ikasitakoak eta eskolan euskaldundutakoak.\n• Eskolatik kanpora beraien eguneroko bizitzan euskara badarabiltenak edota gutxi ala oso gutxi erabiltzen dutenak.\n• Erabiltzeko nahia edo jarrera aktibo bat agertzen dutenak zein jarrera pasiboagoa erakusten dutenak.\n• Euskararekiko lotura afektibo handia dutenak eta lotura epelagoa agertzen dutenak.\nForoak bi saio izango ditu eta urriko bi larunbat goizetan ospatuko da, urriak 7 eta urriak 21, Bilboko Euskararen Etxean.\nERAGILEEKIKO KONTRASTE MINTEGIA\nGazteentzat zuzendutako ekintzak programatzen dituzten eragileek zer esana badutelako. Euskara sozializatzeko eta ikasi dena erabiltzeko esparru berriak behar dira, euskara afektibitatearekin, gizarteko harremanekin eta aisiarekin lotuko dutenak. Eta, horrekin batera, euskararen hiztun-mota guztien arteko erlazioak sustatzea funtsezkoa da.\nHauexek dira mintegiaren helburuak:\n• Gazteak foroan esan dutena eragileekin kontrastatzea.\n• Eragileen lanetik eta gazteen euskara erabilerari begira, identifikatzen dituzten erronken gainean hausnarketa egitea.\nIkerketa hau, Eusko Ikaskuntzak sustatuta, Deustuko Unibertsitateko Jone Goriogolzarri eta Idoia Carramiñana, eta Begoñako Andra Mari Irakasleen Unibertsitate Eskolako, Ane Ortega-Etcheverry ikerlariek zuzentzen dute. Prozesu honetan parte hartu nahi izanez gero, bai gazte bai ekintzaile bezala, Eusko Ikaskuntzarekin jar zaitezke harremanetan posta elektronikoz\nAurreko bidaleta Gazteen “Harrapazank” programa itzuliko da udazkenean, “Izarren Hautsa” talentu eskola eta “Klikazank” internet bidezko ginkanarekin Hurrengo bidalketa Blogetan! Blog izarren bila


Kargak & Deskargak ikuskizun ibiltariaren azken saioaren kronika. Bilbon, abuztuaren 22an.\nUnai Iturriaga, Igor Elortza, Josu Zabala eta Rafa Rueda.\nJosu Zabala musikaria eta Unai Iturriaga eta Igor Elortza bertsolariak lehendik ere ikusiak genituen oholtzan elkarrekin, 7 Eskale eta Gu Ta Gutarrak taldeen garaian. Uda honetan abiatu duten proiektuan bi fitxaketa egin dituzte: Rafa Rueda eta kartoizko kutxa misteriotsu bat. Herriz herri kutxa hori eramateko aitzakiarekin, Kargak & Deskargak ikuskizunaz gozatzeko aukera eman diote Baionako, Gasteizko, Ondarroako, Lizarrako eta Bilboko publikoari. Bizkaiko hiriburuko Aste Nagusia izan zuten azken geldialdia. Kalez kaleko ibilbidean, adin guztietako entzuleak izan zituzten lagun.\nBi bertsolari tartean egonik, bat-batekotasunik ez zuen falta izan ikuskizunak. Eszenaratzeak ere inprobisatuaren tankera hartu zuen askotan, baina itxura hutsa baino ez da hori, ondo pentsatua eta landua da Kargak & Deskargak. Bestela, ezinezkoa izango zen ia hiru orduz jendea adi-adi segika izatea. Lau protagonistek bikain zukutu zuten beren ibilbide luzean ikasitako guztia eta publikoarekin konektatzen asmatu zuten.\nLehenengo geldialdia Santiago katedralaren plazan egin zuen laukoteak. Han erdian jarri zuten bosgarren protagonista, kartoizko kaxa, Lizarrako saioan batutako opari misteriotsuz betea. Giroa berotzeko, Sweet home Alabama doinuarekin kantari hasi ziren Elortza eta Iturriaga, eta doinu hain amerikar hori koplatarako egokia dela erakutsi zuten. Bertsotan maiz aritu ziren, gai ugari ahotan hartuta: Aste Nagusiko ospakizunak, Marijaia, Hontzak konpartsan ertzainak sartu zirenekoa, adar-jotzeak... Kargak & Deskargak beraientzat zer izan zen azaltzeko tartea ere hartu zuten, Bilbokoa azken saioa zela jakinik. “Kargak eta Deskargak, hiltzekotan inon; Aste Nagusian hil, nahi genuen Bilbon”, biribildu zuen bertsoa Elortzak.\nJosu Zabala eta Rafa Rueda ez zeuden, ordea, bertsoei musika jartzeko soilik. Mungiarrak ikuskizun honetarako propio sortutako abestia jo zuen eta Josu Zabalak iluntze hartako une gogoangarrietako bat utzi zigun: Areatzako zubipeko estuasunean jauzika eta dantzan jarri zuen jendea, Hertzainak taldearen kontzertuen garaira bueltatu bagina bezala. Pixkanaka, tonu nostalgikoa hartzen ere hasi zen ikuskizuna, baina gaurkotasunari begirik kendu gabe. Bunker itxurako eszenatoki inprobisatu hartan “Bilboko euskaldunen babeslekua” ikusi zuen Iturriagak.\nAlgara konpartsaren txosnan izan zuen errematea iluntze hartako zitak, doinu zahar eta bertso berrien artean. Geroxeago Bilboko zerua argitu zuten su artifizialek bezala, azken traka bukaeran izan zuen ikuskizunak. “Autonostalgiko” jartzeko baimena eskatu zuen Elortzak eta publikoak gustura hartu zuen proposamena. Euskal kantutegiko abesti ezagunetako esaldiekin kopla berriak josi zituzten, konposizio eder bezain harrigarria izan zen.\nAriketa autonostalgikoak goia jo zuen Gora Gu Ta Gutarrak abestiaren bertsio gaurkotuarekin, Xanpe bateria jolearen parte-hartze eta guzti. Lizarratik ekarritako kutxa ere ireki zuten behingoan: Ardoa, liburua eta Lizarrako jaietako zapia, horiek ere eman zuten adar jotzerako aukera. Kargak & Deskargak bukatu da, baina asmoa, behintzat, betetzat jo zuen Elortzak: “Ondo pasatzea baino, ez genuen helburu; eta lortu dugu”.\nKanal hauetan artxibatua: Bertsolaritza | Musika | Bilbo


Online Casino soldata telefono Bill arabera | Real Money Cash Apustuak! |\nHasiera » Online Casino soldata telefono Bill arabera | Real Money Cash Apustuak!\nOnline Casino Hobariak, Ordaindu Telefonoa Bill Perks arabera & Real Money Cash Irabazitako\nPlay ahala 200+ Slot jokoak doan SlotJar tan – No Gordailua Beharrezko!\nErrazena eta orain jokoarekiko modurik Modako egin zure etxetik. online Casino UK hazten ari den online joko eta entretenimendu industriaren joera bere bezero hazten base batekin. Parte Erresuma Batuan gehien hazten ari den online casino club, SlotJar eta doan £ 5 bonus bat jolastu batera. The online slots free bira eta beste kasinoan mahai jokoak eskaintzen dituen by all of the best online casinos UK sites featured on this page are by far the most entertaining.\nAn 'Online Casino soldata telefono Bill-ek' Berrikusketa arabera Randy Hall egiteko Casino Telefonoa Bill\nHori esanda, batera doan kasinoan kreditu online jolasten da guztiak ondo eta ona…Baina bada benetako dirua irabazi Oraindik ondoren, benetako dirua apustua the big cash saritzen Reap behar Defentsak eraikitzeko h. zalantzarik gabe, Aurrerakoia Jackpot Slots eskainiko onenak ( eta luckiest!) era online irabazteko. Eta slots jokoak horiei buruz pixka onenak, dela horiek sare berean jarduten – esaterako ProgressPlay gisa – partekatzeko pooled jackpot, beraz, jokalari potentzialki irabazi ahal erokeria diru kopuru bat! Gure goi pics batzuk:\nPlay 'Aloha Klusterra Pays’ Express Casino free Slots edo benetako dirua. Joko hau izan arren – NetEnt arabera diseinatu – ez dute progresiboa Jackpot zirrikituak joko bat, Jokalari oraindik irabazi ahal £ 20.000 baino gehiago cash free bira hobariak eta Random Sticky Irabazi Ezaugarri esker\nBiek casino.uk.com £ 5 free slots mugikorra ez gordailua bonus dituzten baita Coinfalls Casino online daude NetEnt konpainiarena, beraz, bi lekuetan jokalari iristeko Aukera bat progresiboa Jackpot bat irabazteko Une whopping £ 731,908.27 eserita iruten cash!! Kontuan jokalari can gordailua benetako dirua apustua telefono mugikorra kreditu erabiliz eta 2p jolastu spin per Coinfalls tan – inbertsio nahiko txiki bat jokalari har lezake modu benetan luzea\nZer da, beraz, zirraragarria soldaten buruz Telefono Bill Gordailua Kasinoak arabera?\nOnline Casino PayPal eta beste Erraza Ordainketa moduak\nOso baloratu online casino guneak ezaugarri guztiak diru transferentzia modua erraz bat eskaintzen, beraz hassle free eta segurua online casino esperientzia bat sortzeko. kreditu / zor-txartelak guztiak garrantzitsuak erabil dezakezu, baita PayPal bezala, BOKU Pay Mobile arabera, Ukash, etab. Strictly Cash SMS online casino jokalari telefono mugikorra kreditu erabiliz bakarrik £ 10 uzteko minimum deposit. These pay by phone bill and SMS billing options allow you to keep your card details safe if you do not want to disclose them. Hori esanda, badira ordainketa aukera hau erabiliz geruzak jakitun izan behar faktore batzuk:\nOrdaindu gordailuak mugikorraren bidez askotan ez bidean zenbatu eskuratzerakoan 100% gordailua partida bonus ongietorri, Cashback jorratzen eta doan sustapen-eskaintza biraka\nGehienez duten jokalari utz dezake £ 30 ezarri. Jokalariak gogoa gozatzeko onena zuzeneko kasinoan Goldman Casino benetako dealer aurkako partidak handiagoa Partaidetza hau kontuan hartzea izango du\nHoriek benetako dirua ateratzea nahi irabazi ezin izango hacerlo bere telefono sartu ahal…Beraz alternatiba erretiratzea metodo bat beharrezkoa izango da. At Slot orrialdeak irabazleak ahal izan payouts banku-transferentzia eta posta egiaztatze bidez bidalitako banku-kontu bat arazo bat bada.\nJokalariek euren zerbitzu mugikorren hornitzailearekin egiaztatu lehen ordaindu hautatuz telefono Aukera aurretik hornitzaileak beste ordainketa-metodo hori erabiltzeko ezarritako aparteko gastuak izan ditzake behar\nGozatu TOP Online Casino ez gordailua bonus Perks & Eseri irabazleak mahai gainean\nBadira a mobile casino free play jokoak eta benetako dirua kasinoan gordailua hobariak kopuru handi available on sites such as Lucks Casino and Slot Fruity available with every game. baino gehiago 150 eskaintza gehien zirraragarria slots eta mahai jokoak, ez duzu inoiz lortu jolasten aspertuta. Gehitu goi gordailua partidua kasinoan hobariak £ 800 arte Top Slot gunea tan nahasketa sartu, eta zure denbora big irabazteko aukerak handitu.\nOnline casino guneak esaterako Express Casino £ 5 bonus extra lehen gordailuaren gainean are eskainiko SMS fakturazio eta doan cash eskaintza gordailuak guztietatik egiten duzun. Doakoa £ 5 gordailua bonus ahalbidetzen zer irabazi mantentzeko duzu harrigarrienak hasteko eskaintza da – hain saioa orain eta lortu zurea.\nTalde Instant VIP sariak ordaindu aldi bakoitzean You Play\nmasiboa benetako dirua irabazi hit begira? SlotJar, Top Slot gunea, eta Lucks Casino eskainiko du dirua benetako online jackpots onena £ 100.000 errealitate bat baino gehiago irabazteko aukera egiten duten batzuk.\nNik beti nahi VIP bat izan nahi hartzaileek berehalako sari guztiak maite du online jokoa hala nola Mail Casino gisa guneak lortzen dute :\nInstant Brontze mailan VIP jokalari berri guztiei status\nMugitu altuena Diamond VIP status eta bihurtzeko arte 30,000 Egun bat puntu\nperks osagarriak, besteak beste esklusiboak hobariak baita pertsonalizatua opariak, eta benetan laguntzeko leialak jokalariek euren jokatzeko hartu berri mailak\nEz galdu sari zirraragarri hauetan eta saioa VIP Casino Guneak libratzeko eta hasi da irabazle gaur bezala sentitzen.\nOnline Casino Free Bet Jokoak eta beste Apartekoa Casino Attractions\nThe free play slots eta mahai-jokoak barietate handi to demo moduan gozatzeko zirrikitua Fruity tan bide luzea doa bere ospea azalduz. Gaia oinarritutako slots jokoak oso entretenigarria dira eta aiton storylines bermatuta entretenituta mantentzeko. Bestalde, Blackjack bezala jokoak konbentzionalak, Mobile Poker eta erruleta bermatzeko benetako kasinoan esperientzia dela beti zure eskura. Play free demo moduan, eta gero haiekin ezagutzen behin uzteko benetako dirua apustua gehiago zure jokoarekiko esperientziak daudelarik online lortzeko.\nOnline Casino free apustua partidak emango jokalari kasinoan kreditu free ordaindu, bira doan eskaintzen berriki kaleratu jokoak gist lortzeko. Aurkitu zergatik LadyLucks da Britainia whopping £ 895 gordailua partidua ongietorri bonus batekin kasinoan gogoko gisa ezagutzen + £ 20 estra kreditu zure lehen gordailuaren, eta gozatu HD slots eta erruleta jokoak free baita benetako dirua biraka.\nEsperientzia First Class Online Bezeroei arreta zerbitzua\nInternet gambling sites such as mFortune free bonus testu apustua telefono kasinoa, Lucks Casino goi slots jokoak, PocketWin doako telefono slots mantentzeko zer irabazi, baita Pound Slots telefono gordailua bonus casino keep going from strength to strength. Bezeroaren arreta dei profesionalak 24/7 bermatzeko jokalariek duten laguntza beharrezkoak direnean.\nHaien exekutiboak profesionalak dira eta ondo joko guztiak eta haiekin eskainitako hobariak trebatu. exekutiboak horiek 24x7 eskura daude eta zuk helduko edozein kontsulta irtenbide bat izan da jokoan edo baita bonus erlazionatutako. berehalako irtenbide bat behar? Errebisatu Live Chat Bezeroaren Zerbitzuak PocketWin eskuragarri, SlotJar, eta Lucks Kasinoa eta etenik jokatzeko gozatzeko!\nNo Online Casino Izen-ematea edo erregistratzea Beharrezko:\nZenbait online casino webgune With, ez duzu erregistratu edo kontua sortu behar. Aukera honek zure posta elektronikoa eta beste kontaktuei ez ezagutzera laguntzen, eta ez duzu kezkatu edozein spam emailak. Hau jokoak probatzeko doan demo moduan gaitzen jokalari, baina aurkezten ez beste perks edo prestazioak. demo moduan jolastea ez du saria jokalari online casino batera gordailua bonus ez £ 5 kreditu free, ezta ahal jokalari mantentzeko zer irabazi dute. hau kontuan hartuta, argi zergatik ikusteko sinatu SlotJar en doako £ 205 bonus ongietorri onura handi bat izan daiteke. Hala, ziurtatu irakurri zu eta bonus wagering baldintzak guztiz ulertzen denean ordena sortutako edozein garaipen zati bat mantendu dezakezu ziurtatzeko ez gordailua casino hobariak jolasten!\nJaitsi doan kasinoan apps Android edo iOS eta jokoa edonon goza casino.uk.com tan – eta kreditu free jolastu zaitez! onena software hala nola, Microgaming gisa hornitzaileak batzuk, ProgressPlay, Nektan, eta InTouch partidak elkartu dira jokalarien joko-esperientzia onena emateko. Parte horietan puntako online casino guneak edozein eta hasi big irabazteko biraka!


1973 - Ensayos - 363 Palabras\nPáginas: 2 (363 palabras) Publicado: 2 de agosto de 2010\n• Estatu Batuetako kontu korronteko balantza defizit nabarmena izaten hasi zen.\n• AEB-ko urre-erreserbak murriztu ziren. Horrela, dolarrareneta urrearen artean bihurketa egitea zailagoa zen.\n• Dolarraren eta urrearen arteko desoreka horiek, dolarraren balioa galtzea eta inflazioa handitzea eragin zuen.\n• Krisia eragin zuenbeste faktoreetako bat honako hau da: 1973an petrolioaren prezioek izandako igoera, inflazioa handitzea eta ekoizpena gelditzea.\n1970eko hamarkadan, ekonomia-hazkunde iraunkorrabukatzen ari zelako sintomak agertzen hasi ziren. Arazoa oso larria zenez, Nixon presidenteak dolarraren urrearekiko bihurgarritasun eza dekretatu behar izan zuen. 1973an petrolioaren prezioak gora eginzuen. Petrolioaren prezioaren igoerak honako hau eragin zuen: merkataritza-balantzetan defizit handiak izan ziren; eta eskaria eta ekoizpena jaistean, gastuak handitu eta langabezia hazi zirenez,inflazioa handitu egin zen. Herrialde azpigaratuetan ekonomiaren egoera larriagoa zen. Krisia hasi zen, eta bi ezaugarri nagusi zituen inflazioa eta ekoizpena gelditzea. Gero, petrolioaren bigarren krisiaizan zen 79an.\nKrisi hori, Irango iraultza islamikoak eta Iranen eta Iraken arteko gerrak eragin zuten. Herrialde horiek petrolio ekoizle garrantzitsuak ziren. Petrolioaren prezioa igo zenez, ekonomiaegoera larritzen hasi zen eta suspertzeko aukerak asko murriztu ziren. Inflazioari aurre egiteko, diruaren interes tasak igo zituzten eskaria mugatzeko. Horrela, merkataritza gutxitu egin zen etalangabezia izugarri hazi zen. Oso krisi larria izan zen, baina ez zen 1929ko krisia bezalakoa, eragin txikiagoa izan baitzuen. Arazo ekonomikoei aurre egiteko, gizarte-babeserako politikak zalantzanjarri zituzten eta politika neoliberalak ezarri zituzten. Neurri horien bidez, estatuak ekonomian zuen eragina gutxitu egin zen eta enpresen gaineko gizarte kontrolak ere.


Ikerkuntzan hiru unibertsitate eraginkorrenen artean kokatu dute MU - Arrasate - Goiena.eus\nIkerkuntzan hiru unibertsitate eraginkorrenen artean kokatu dute MU\nLeire Kortabarria 2016-04-07 16:50\nMondragon Unibertsitatearen eraikin bateko fatxada.\nMondragon Unibertsitatea ikerkuntzaren alorrean mundu mailako eragin handiena duten Hego Euskal Herriko eta Espainiako hiri-unibertsitateetako bat da, Nebrijako Unibertsitatearekin eta Pompeu Fabra Unibertsitatearekin batera, U-Multirank sailkapenaren arabera.\nErakunde hori Europako Batzordeak finantzatua da eta bere rankingaren hirugarren edizioa plazaratu berri du. Sailkapen horretan, Mondragon Unibertsitateak A kalifikazioa du, guztietan altuena. Horrela, Espainiako lehenengoen artean dago mundu mailan, ezagutza-transferentziaren kategorian. Hain zuzen ere, unibertsitateek enpresekin elkarlanean egindako argitalpenak eta ikerlanak neurtzen dira kategoria horretan.\nNazioarteko sailkapen horrek aintzat hartu du MUk enpresekin elkarlanean jardutea, ikerketa interesgarriak eta gizartean aplika daitezkeenak egiteko.\nU-Multirank delako mundu mailako rankingean 90 herrialdetako 1.300 unibertsitatek eta ikastetxek parte hartzen dute, horien artean Espainiako 67 unibertsitatek. Sailkapen horrek unibertsitate bakoitza gailentzen den bikaintasun-arloa erakusten du eta bere webgunean unibertsitateen arteko konparazio interaktiboa egiten da, ikasleei unibertsitatea aukeratzen laguntzeko.


oztopoak oztopo, munduko sorgintxulo\nguztietan biltzen jarraitzen dutenei\nGurea da poteorako ohiturek indartsuen iraun duten auzo bakanetakoa: jende asko leku txikian, taberna ugari; auzo bizitza, zertxobait apaldu arren azken urteetan, osasuntsu dabil oraindik. Arrastian beteta egon ohi dira tabernak, eta eguerdiko bermutak hartarako aukera daukan jendea erakartzen du. Erretiratuak batez ere.\nGurera igoko ziren eskailera mekanikoak jartzeko ekinean ari ziren beharginak egun haietan. Bageneukan metroa, baina auzoak han goian jarraitzen zuen, malda amaigabeen gaineko muinoan. Hiri modernoko agure-atsoek behar zuten erosotasunik.\nHesitu zuten bide zaharra, desbideratu zituzten oinezkoak, eta hasi ziren eskailerako maila zaharrak kentzen. Ontzioletako, portuko, fundizioetako langile ohiak, erretiratuak, bizkor bildu ziren eskaileretan zihardutenei begiratzera.\nGuk ez genion jaramon handirik egin kontuari. Nahikoa geneukan geure arazoekin. Adi-adi alde egiten genuen goizero, eta iluntzean dena ondo zihoala ziurtatu. Goiz edo berandu, bagenekien etortzekoak zirela. Saiatuko zirela gu gaztetxetik egozten.\nOndo atondu genuen etxea, planoak egin genituen, Poliziak sartzeko zeuzkan ateak eta etxeko pasabide ezkutuak miatu eta zelan jokatu pentsatu genuen. Lehen helburua, bistan da, ez zitezela sartu. Auzoko edonorentzat beti parez pare zabalik egon ziren ateak sendo hertsi genituen mehatxua indartu ahala, taket lodiak jarri genituen haien kontra, eta sartzea eragozten zuten beste neurri batzuk ere bai, azaltzerik merezi ez dutenak.\nEta sartuz gero? B plana berehala goiko solairura igotzea zen, harako zurubi estuan barrikada paratuta. Eta han ahal zen denbora gehienean eustea.\nHala ematen genituen egunak azken hilabetetan. Bagenekien etorriko zirela. Berriz, esan nahi da. Lehenago etorri baitziren. Erdi lo hartu ninduen bolanderak, gainontzeko gehienok legez. Fin ibili zen bota zuen gaztea zorionez, eta bolandera gehiago jaurti zituen zerura. Poliziak sartzeko ahaleginik egin orduko prest geunden barrutik eusteko. Kanpoan ere jende andana bildu zen segituan.\nTentsio handiko orduak joan ziren. Kanpoaldean gehienbat, gurekin ezertan saiatu orduko bildutako guztiak uxatzea ezinbestekoa baitzen. Baina gure alde zihoan denbora. Ekintza azkarra behar zuten, ahalik bizkorren hartzea etxea eta, nahiz indar handia erabili, labur egitea, eskandalurik gabe.\nBaina orduak joan ahala, alferrik ziharduten. Bagenekien alde geneukala erlojua, jendea bilduz baitzihoan, hedabideak bertan... Azkenean, deia jaso zuen polizia-buruak, bertan behera utz zezatela dena. Hurbil zeuden hauteskundeak, eta irudi haiek ez zekarkieten onik. Irabazia genuen lehen bataila.\nOrdurako defentsa ez eze, indarra bildu beharra ere argi gelditu zitzaigun. Eta horretarako iturri nagusia eskaileratarako lan haietan zeudela erreparatu zion norbaitek. Hasieran zementu zakuren bat, harlauza batzuk... izan ziren. Erraza zen: bertan zeuden obrak, inolako zaintza barik, hesi txikia gainditu eta hartzeko moduan. Errazegi, gero ikusi genuenez. Lehen egun haietan txandaka jaisten ginen, tarteka, gaztetxeko defentsa egituratzeko komeni zitzaizkigun baliabideak batzera. Lanabesen bat ere sartu zen behin edo behin. Hortik aurrera jabetu ginen ez zela normala hain erraz, hain sinpleki eskuratzea tresna haiek guztiak. Egun batean ezer gutxi zegoela esanez itzuli zen obretara joana zen biko taldea. Gauza zail zegoen. Norbait konturatu ote zen gauean desagertzen ziren kontuez?\nBeste arrats batean, Poliziaren furgonetak auzoko beste aldean bilduta zeudela esanez etorri zitzaigun gazte bat. Okerrenerako prestatzen hasi ginen. Ez ziren gaztetxeraino etorri, baina aurrerantzean tentsioa igotzen hasi zen: behin eta berriz ibiltzen ziren eraikinaren inguruan, eta argi zegoen edozein unetan egin zezaketela ekintza bizkor batean etxea husteko ahalegina.\nUstez defentsarako prestakuntza ondo antzean egon arren, ez genekien harekin irauterik ote genuen. Auzoko nagusiek, eraikuntzan zebilen gurasoren batek, ohartarazi gintuen gure gabeziez, non zer hobetu, zelan hesitu pasabideak... Etxeko lanabes zaharrak ere ekartzen zizkiguten lantzean behin.\nBehinola ezagutzen ez genuen gizon bat sartu zen. Zikin zetorren, izerditan eta mahoizko prakak lokatz eta zementu zipriztinez lohi. Zertxobait aterako genion galdetu zigun, ahots lodiz, makarrenek izaten duten hizkera xelebrean. Ron botila begiratu zuen eta kopatxoa atera zion barraren beste aldean zegoenak. Gizona bazterrera joan, patrikatik ogitartekoa atera eta bizkor irentsi zuen.\n— Lanera itzuli behar dut. Zenbat da?\n— Behingoagatik, gaztetxearen kontura.\nEsker onez agurtu zigunean erreparatu genion ezpain gainean zeukan orbanari.\nBiharamunean hiru behargin agertu ziren. Jatekorik ba ote geneukan galdetu ziguten, euren ogitarteko hotzez aspertuta zeudela-eta.\n— Jatekorik ez, baina aipatuko dut lagunekin eta ahaleginduko gara biharko zeozer prestatzen.\n— Estimatuko dizuegu... Egizue gauean osteratxo bat!\nGauean torloju kaxa bat agertu zen obretan, «ustekabean». Gaztetxean sartzen zen lehen poliziari torloju haietako batez bete-betean emanez gero, birritan pentsaraziko zion aurrera jarraitu gura ote zuen.\nEzin ukatu: desastre hutsa ginen sukaldean. Egun batzuk lehenago, gu baino nagusiagoak ziren lau lagun heldu eta afaltzen harrapatu gintuzten. Auzo osoan hustutako espraiak zekartzaten eskuetan.\n— Ez zagok txarto!, gu Tele Puzza eta Putza Hut pintadak egiten eta zuek koipegintzan. Koipea eman eurei eta euren koipea hartu, 69 nazkagarri batean.\nBetiko moduan aurre egin zien Tximuk:\n— Guaietan guaiena hi bahaiz, zorionak, baina ez zioagu inori azalpenik emango zer eta zelan afaltzen dugun. Txarlik ekarri zizkiguk gainera. Baina, jakina, hik aitaren negozioan bero-bero daukak ipurdia.\nEderra marka orduantxe etorri balira gaztetxea ixtera! Pizza kaxak nongura, eta elkarrekin muturtuta eta deskuiduan bi borrokan hastekotan. Hura zen gure eredu asanbleario eta antisistema.\nAzkenean pizzekin batera geure kontraesanak irentsita, onartu genuen sukalde hari bazegoela onura hobea ateratzerik. Eta langile haientzat zerbait prestatzea akuilu bikaina zen, bidenabar gauerako ere zerbait egiteko. Hala eta guztiz, orduan ere eztabaida. Euskaldun bi nahikoa dira elkarrekin haserretzeko. Eztabaidarik gabeko gaztetxea ez da ez gaztetxea ez ezer. Biak nahastuz gero, koktela lehergailu bihurtuko da.\n— Janariarena ondo zagok, baina ez zagok animaliarik zertan hil!\nAkabo. Batzuek sukaldea libre, besteek begetarianoa, eta azkenik, beganoen taldea, okela ez eze, animaliaren eratorririk ez zegoela zertan jan.\n— Horrela, geroz eta itxiago eta zatituago —moztu zuen eztabaida bospasei urte lehenago lekua okupatu zutenetatik batek—. Hemendik botatzen gaituztenean kalean segituko dugu eztabaidatzen zelangoa behar zuen sueteak!\nSandwitxak eta tortillak prestatu genituen, beraz. Arrautzaz eta gaztaz. Eta beharginek hamaiketakoa gurean egiteko ohitura hartu zuten. Batek edo bestek antolatuta geneukan egiturari ere erreparatu zion; txukuna iruditu arren, non zer hobetua aipatu zigun. Zenbait baldosa handi, zementua, torlojuak... luzaroan irauteko ez eze, aurre egiteko ere polito hornitu ginen.\nSueteko lanak dezente hobetu ziren, nahiz eta egoerak gura adina afari eta ekitaldi prestatzea galarazi. Edozelan ere, etxeak hantxe eusten zion, espekulazioaren tiraniari iheska dabilen amets baten moduan.\nGaur ez da beharginik agertu. Lehengo asteko sukaldaria ez zen onena, egia, baina horren tortilla txarrak egin ote zituen ba?\nBeharginik ez, bai ordea udaltzainak. Plazan agertu dira, eta denok hasi gara luzaroan ikasitakoa prestatzen. Dirudienez, hauxe da unea. Aurre egitea lortuz gero, litekeena da bakealdia ematea. Auzoko giroa gure alde baitabil aspaldion, udalaren egitasmoen gezurrak agerian utzita: agureentzat baldin bada lekua, imajina dezaketen egoitzarik dotoreena eraikiko ei diete. Gerra urrunean gudari ibilitako batek gogoan zuen espetxetarako erabili zuten sasoia. «Berriz espetxera eta abadez inguratuta bialdu gura nabe? Ezta kaskarretik jota be!». Bost axola egitasmoak. Disneyland bera ere planifikatuko lukete, umeak horrela limurtuz gero.\nKontua geu botatzea da, gero gerokoak.\nEta orain beharginik ez eta atean dira udaltzainen autoak.\nHau da erresistentziarako tenorea, beraz.\nBolanderak bota ditugu. Jendea laster bildu ezik guk geuk bakarrik egin beharko diegu aurre. Baina auto lartxo dira.\nTropelean heldu dira kazetariak.\n— Alkatea ere hor kanpoan da! —aldarri egin du norbaitek.\nIzuak izu, gaur goizekoa segituan amaitu da: etxea ondo gotortu badugu ere, inor ez da gutaz arduratu. Alkatea beharginak egon ziren lekura hurbildu, zinta moztu eta argazkilarien flashen artean zinegotziari bostekoa emanez esan du: «Eskailera mekanikoa inauguratuta dago».


Hirukoiztu egin da Europara iritsi nahian itsasoan hil direnen kopurua | Mundua | Berria\nHirukoiztu egin da Europara iritsi nahian itsasoan hil direnen kopurua\nSalvinik pozgarritzat jo du Mediterraneoan GKE-en ontzirik ez egotea. Zenbait gobernuz kanpoko erakundek datorren astean bidaliko dituzte ontziak itsasora, migratzaileak salbatu asmoz\nMigratzaileak lehorreratzeko baimenaren zain Diciotti ontzian, joan den asteazkenean, Italian. ORIETTA SCADINO /EFE Tamaina handiagoan ikusi\n2018ko urtarriletik uztailera arte, 1.500 pertsona hil dira Mediterraneoan; joan den urteko garai bereko datuekin alderatuz, hirukoiztu egin da hildakoen kopurua. 2017an, batez beste 43 iheslaritatik bat hil zen. Aurten, berriz, hamazazpitik bat hiltzen da.\nAzken aste eta hilabeteetan Mediterraneoan ibili dira gobernuz kanpoko zenbait erakunde, migratzaileak zeramatzaten txalupak erreskatatu asmoz. Datorren astera arte, ordea, ez da GKE gobernuz kanpoko erakundeen ontzirik ibiliko bertan. Atzo, Matteo Salvini Italiako Barne ministroa «pozik» zegoen ez daudelako ontzi gehiago Mediterraneoan migratzaileen «bizitzak salbatzeko». «Orain ez dago gobernuz kanpoko erakunderik Mediterraneoan. Lan gehiago egin dugu guk hiru hilabetean Alderdi Demokratak bost urtean baino. Aurrera jarraituko dugu beldurrik gabe», nabarmendu zuen. Hala ere, hainbat GKEk ohartarazi dute ontziak Mediterraneora bidaliko dituztela. Proactiva Open Arms GKEak salatu du Europako agintariek babesik gabe utzi dutela itsasoa migratzaileak salbatzeko: «Astebete gobernuz kanpoko erakunderik gabe, berririk gabe: ito diren pertsonak, desagertuak, arriskuan dauden txalupen jakinarazpenak... Giza eskubideak gutxietsita, eta uretan zeuden azken bi ontziak geldiarazita».\nAquarius ontziak 141 iheslari onik lehorreratzea lortu zuen abuztuaren 15ean, eta, berriki, Diciotti Italiako itsas armadaren ontziak 138 lehorreratu zituen Italian, hilaren 26an. Itsasontzi horien lehorreratzeak izan dira azken hilabeteetan EB Europako Batasuneko herrialdeen artean eztabaida gehien sortu dutenak. Aquarius izan zen gobernuz kanpoko erakundeen ontzien artean lehorreratzen azkena, bost egun Maltan porturatzeko baimenaren zain egon ostean. SOS Mediterranee eta MSF Mugarik Gabeko Medikuen ontzia Marsellan (Frantzia) dago orain, itsasoratzeko tramiteak egiten, baina erakundeek baieztatu dute datorren astean Mediterraneora abiatuko dela.\nMaltan ere itsasoratzeko baimenaren zain jarraitzen dute Alemaniako gobernuz kanpoko erakundeen bi ontzik. SHM Itsas Salbamendu Humanitarioa Espainiako gobernuz kanpoko erakundeak ere jakinarazi du Aita Mari euskal atunontzia Mediterraneoko erdigunera bidaliko duela irailean.\nAzken urteetan, EBko kideek eztabaidagai izan dute migrazio politiken gaineko afera. Europara iritsitakoak herrialdeen artean banatzean sortu diren eztabaiden ondorioz, Mediterraneoko herrialdeek erantzukizun eta konpromiso handiagoa eskatu diete gainontzekoei, baina denak ez daude prest ezarritako kuotak betetzeko.\nMaltako Floriana portuan, 100 pertsona lehorreratu ziren hilaren 22an. Ordu batzuk lehenago atzeman zuen Maltako itsas armadak hondoratzear zen txalupa, eta, 100 onik atera bazituzten ere, bi gorpu aurkitu zituzten migratzaileen artean. Maltako Gobernuak gauean eman zien lehorreratzeko baimena. Azken horrekin, Maltako armadak lau ontzi erreskatatu zituen bi astean, eta 310 pertsona salbatu. Hala ere, Italiak eta Maltak konpromisoa eskatu diete herrialdeei lehorreratzeak bermatzeko. Herrialdeen konpromiso falta ikusita, Salvinik lehorreratzeko baimenak ukatzeko politikak eraman ditu aurrera azken hilabeteetan, Maltak zenbaitetan egin izan duen bezala. Horren adibide da Italiako uretan Diciotti itsasontzian astebete kulunka egon ziren iheslarien kasua.\nDiciotti-ri baimena ukatu izanagatik, Italiako Fiskaltzak ikerketa ireki zion Salviniri lehorreratzearen egunean, bahiketa, legez kanpoko atxiloketa eta botere abusua egotzita. «Ez naiz kikiltzen mehatxuekin», berretsi zuen Italiako lehen ministroak atzo sare sozialen bidez.


22garren "Hatsaren Poesia" eguna iragan igandean • ZUZEU\n22garren “Hatsaren Poesia” eguna iragan igandean –\n(Itzulpena: Ainara Maia Urroz)\n2 pentsamendu “22garren “Hatsaren Poesia” eguna iragan igandean”-ri buruz\nJoseba Aurkenerena 2020-07-23 15:19\nUrtero egun ederra iragaiten dugu Senperen, Amotze auzoko Larraldea etxean, eta aurten ere horrela izan da. Aukera ederra izaten da, urtean behin, zazpi Euskal Herrietako anai-arrebekin mintzatzeko eta elkarrengandik ikasteko. Aurten ere, horrela izan da.\nGogotik zoriondu nahi nituzke egun eder horren antolatzaileak, hau da, Auxtin Zamora eta Ainara Maia olerkari bikain eta sentiberak. Mila esker bihotz-bihotzez. Besarkada bana biei.\nJoseba Aurkenerena (Urruña)\nxorino kantharia 2020-07-23 18:37\nEskerrik hanitx hiri, Joseba, parte hartzeagatik eta gure artean egoteagatik… ez adiorik!


Erdal plastiko-pila — Eibar.ORG | Eibarko peoria\nHemen zaude: Hasiera / Blogak / Amatiño / Erdal plastiko-pila\nAmatiño 2019/04/23 09:00\nTarteka-marteka norbaitek salatu izaten du hondartzetan bildu ohi den plastiko-pila. Noizik behingo zaborrak ez du honezkero inor harritzen, baina denok asaldatzen gara horrenbeste zakar elkarrekin batzen denean. Euskaraz ere, antzerako. Lantzean behingo erdarakadaren batek ez du inor aztoratzen, baina kezkatzekoa da denak errenkadan jarriez gero.\nEsaterako, hona euskarazko jardunean egunero erabili ohi diren erdal makuluak: bueno, bale, igual, aber, akaso, depende, segun, total, porzierto, apenas, klaro, benga, bamos, inkluso, konforme, bastante, hombre, enfin, porfin, desdeluego, dehetxo, louniko, porejemplo, atope, yaesta, generalmente, osea, keba, eske, asike, yake, porke, komoke, masomenos, lokepasa… Bai, pasatzen dena da zabor-zerrenda hau ez dela hemen amaitzen. Hau normala al da?\nEz naiz garbizalekerietan ari. Leihoari “bentania” edo zaldiari “kaballua” deitzeagatik ez da ezer pasatzen. Aldea da, “bentania” esateko astebete behar dela eta “kaballua” aipatzeko, berriz, urtebete. Baina, horratik, ahaztu egin al zaigu euskaraz hitzegiten, egunero eta minutuero bost bueno, lau benga, hiru aber, bi eske eta osearen bat esan gabe?\nEz da hiztegi-kontua soilik. Sekulako ostikoa ematen diogu hankartean euskarari “laguna da-ta” esan beharrean, “eske laguna da” asmatzen dugun bakoitzean. Eta euskara prostituitzen dugu “laguna dalako” adierazi beharrean, “porke laguna da” botaka egiten dugunean.\nEz dakit horrenbeste plastikoz itsasoa kakaztuko ote dugun, baina, seguru gero, euskara erdal zakarrez josten badugu, oxigenorik gabe itoraraziko dugula denon artean, jatortasun faltsuaren izenean.\nHala ere, ez dakit zer den kalteagarriago, jende xehearen jatorkeria ala irratitelebistako zenbait profesionalen herrikoikeria. Ez dakit zein den konponbidea baina, hasteko, ez litzateke txarrerako izango aurkezle-kolektiboa bilduko balitz eta, beste edozein disziplinatan bezala, praktika onetako protokoloren bat adostuko balu.


“Euskarak turismo eredua aldatzen du, harremanetan eta kulturan oinarritutako turismo bizia sortuz” | UEMA - Udalerri Euskaldunen Mankomunitatea\nHasiera » iritzia » “Euskarak turismo eredua aldatzen du, harremanetan eta kulturan oinarritutako turismo bizia sortuz”\n2017(e)ko maiatzak 26 iritzia, UEMA Erantzunak desaktibatuta daude “Euskarak turismo eredua aldatzen du, harremanetan eta kulturan oinarritutako turismo bizia sortuz” sarreran\nUEMAko lehendakari Josu Labaka Info7 irratiko Gureaz Blai saioan aritu da gaur. Udalerri euskaldunek turismo eskaintzaren erdigunean euskara jartzeko duten asmoaz hitz egin du, Azpeitian abiarazi duten Azpeitia Bizi egitasmoa nabarmentzearekin batera.\nHemen entzun daiteke audioa, Info7 irratiaren webgunean:\nHona Josu Labakaren testua, bere horretan:\n“Beharbada bati baino gehiagori errepikakorra irudituko zaio, baina euskaraz garela esan ohi dugu udalerri euskaldunetan, harrokeriarik gabe, baina harrotasunez. Gure herrietan euskaraz hitz egiten baita oro har. Euskara modu naturalean transmititzen baita belaunaldi batetik bestera, eta euskaraz aritzen baitira gehienak, naturaltasun osoarekin. Ohituta gaude egoera horretara, eta ez dugu errealitate soziolinguistiko horren kontzientzia handirik ere.\nEsan ohi da, argazkiak edo koadroak lekuz aldatu ezean, hirugarren hilabetetik aurrera horiei arreta jartzeari uzten diogula, eta ikusezinak bihurtzen zaizkigula. Bada, udalerri euskaldunetan, euskararekin antzeko zerbait gertatzen zaigula iruditzen zait. Santutegiak, kostaldeak, geoparkeak, gastronomiaren tenpluak, pintxo ibilbideak, kontu bati edo besteari buruzko museoak, kirol ekitaldi sonatuak, danborradak edo festa koloretsuak goratzen eta zabaltzen ditugu lau haizetara, etxe ederra bisitariari gustura erakusten dionaren satisfakzioarekin. Baina ahaztu egiten zaigu, etxea benetan berezi bihurtzen duena, hizkuntza dela. Badugu, beraz, ardurarik, bisitariak euskara entzuten duenean, leku eta instante bakarrean dagoela sentiaraztekoa.\nHainbat udalerri euskaldunetako ordezkariak eta teknikariak kezkatuta sumatu ditugu azken hilabeteotan, turismoak hizkuntzan duen eraginak arreta merezi duelakoan. Neurri zuzentzaileak hartzea da gakoa, bisitari gehienak Euskal Herritik bertatik edota euskararekiko jarrera irekia duten lekuetatik datozelako, Herrialde Katalanetatik, esaterako. Euskara lehenestea, bisitari horientzat guztientzat, balio erantsia da gure turismo eskaintzan. Euskara ikusaraztea eta entzunaraztea, beraz, bete beharreko ardura ere badugu ikuspegi turistikotik ere.\nHerri batzuetan hasita gaude lanean. UEMAren baitan, esaterako, herrietako euskara teknikariek lantalde zehatza osatu dute gai honi heltzeko, eta bitartean, herri batzuk hasi dira bidea urratzen.\nAzpeitian, esaterako, euskara turismo eskaintzaren erdigunean jartzea erabaki genuen, eta soka horri tiraka, ideia garatu eta hilabete honetan bertan aurkeztu dugu Azpeitia Bizi egitasmoa. Bi euskarri ditu ardatz, webgunea eta mugikorretarako aplikazioa, baina bietan mezu bera da nabarmentzen duguna: euskara da gure herriko balio erantsi nagusia. Izan ere, euskaraz bizi gara gure herrian, eta euskarak kultura bat dakar aldean, eta kultura horren iturritik edatera bisitari asko eta asko etortzen dira. Turismo bizia baitakar euskarak, bisitaria bertako herritarrekin eta ekitaldiekin harremanetan jartzea ahalbideratzen duena, leku batera iritsi, zerbait fisikoa ikusi, eta inorekin hitz egin gabe postal baterako argazkia ateratzetik askoz urrunago iristen dena.\nBeraz, turismo ereduak ere iraunkorra izan behar duela entzuten ari garen sasoiotan, udalerri euskaldunetatik gogorarazi egin behar diegu, turismo kontuetan eskumena duten gainerako erakunde publiko guztiei, euskara turismo eskaintzaren erdigunean jartzeak duen garrantzia. Batetik, turismo eredua aldatzen duelako, harremanetan oinarritutako turismo bizia sortuz. Eta bestetik, euskara aintzat hartzen duelako, erakusteko dugun ondare bereziena eta ederrena dela ikusaraziz. Euskal Herria, euskararen herria dela ahaztu ez dezagun”.\nAurreko albistea Sakanako herrietan kalean erabiltzen den hizkuntza neurtu dute: elkarrizketen laurdena da euskaraz\nHurrengo albisteaEuskara turismo eskaintzaren erdigunean jarri nahi duen egitasmoa abiarazi du Azpeitiko Udalak


Myennes - Wikipedia, entziklopedia askea.\nFrançoise PILLARD (2014-2020)\n47° 26′ 49″ N, 2° 56′ 02″ E / 47.446944444444°N,2.9338888888889°E / 47.446944444444; 2.9338888888889Koordenatuak: 47° 26′ 49″ N, 2° 56′ 02″ E / 47.446944444444°N,2.9338888888889°E / 47.446944444444; 2.9338888888889\nBoulleret, La Celle-sur-Loire eta Cosne-Cours-sur-Loire\nMyennes Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 597 biztanle zituen.\n2007an Myennes udalerrian erroldatutako biztanleak 597 ziren. Familiak 259 ziren, horien artean 86 pertsona bakarrekoak ziren (45 bakarrik bizi ziren gizonak eta 41 bakarrik bizi ziren emakumeak), 99 seme-alabarik gabeko familiak ziren, 62 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 351 etxebizitza zeuden, 273 familiaren etxebizitza nagusia ziren, 41 bigarren erresidentzia ziren eta 37 hutsik zeuden. 314 etxeak ziren eta 33 apartamentuak ziren. 273 etxebizitza nagusietatik 213 bere jabearen bizilekua ziren, 52 alokairuan okupaturik zeuden eta 7 doan lagata zeuden; 6 etxek gela bat zuten, 25 etxek bi zituzten, 64 etxek hiru zituzten, 95 etxek lau zituzten eta 83 etxek bost zituzten. 198 etxek euren parking plaza propioa zuten azpian. 132 etxetan ibilgailu bat zegoen eta 105 etxetan bat baino gehiago zituzten.\nMyennes udalerriko biztanleria-piramidea 2009an .\n2007an lan egiteko adina zuten pertsonak 349 ziren, horien artean 244 aktiboak ziren eta 105 inaktiboak ziren. 244 pertsona aktiboetatik 218 lanean zeuden (117 gizon eta 101 emakume) eta 26 langabezian zeuden (13 gizon eta 13 emakume). 105 pertsona inaktiboetatik 39 erretiraturik zeuden, 21 ikasten zeuden eta 45 "bestelako inaktibo" gisa sailkaturik zeuden.\n2009an Myennes udalerrian 273 unitate fiskal zeuden, 574 pertsonek osaturik. Pertsona bakoitzeko diru-sarrera fiskalaren mediana urteko 15.768 euro zen.\n2007an zeuden 30 komertzioetatik, 1 janari enpresa zen, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 5 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 informazio eta komunikazio enpresa zen, 1 zerbitzu enpresa zen, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 1 posta bulegoa zen, 4 ibilgailuen konpontzeko eta nekazaritza tresnetako lantokiak, 1 igeltseroa, 1 margolaria, 1 zurgina, 1 iturgina, 1 ile apaindegia eta 1 jatetxe.\n2000. urtean Myennes udalerrian 5 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Myennes\nOrriaren azken aldaketa: 2 martxoa 2019, 00:12.


Jai herrikoien aldeko manifestazioa egin dute Egian - Irutxuloko Hitza : Irutxuloko Hitza\nJai herrikoien aldeko manifestazioa egin dute Egian\n(Argazkia: Porrontxoetako jai batzordea)\nPorrontxoetako Jai Batzordeak manifestazioa egin du gaur iluntzean jai herrikoiak aldarrikatzeko. Tabakaleratik abiatu dira 20:00ak inguruan, eta Egia zeharkatu ondoren, Tejeria kalean bukatu dute.\nPlaza Haunditik irakurri dute martxaren bukaerako adierazpena. Ezer baino lehen, jai batzordeak adierazi du “pozgarria” dela “auzoa bizirik” dagoela ikustea. “Jai herrikoiak ezinbestekoak direla esateko elkartu gara. Nabarmendu nahi genuke auzolana, parekidetasuna eta euskaltzaletasuna direla gure jaien oinarria. Negozia ezinak dira eta urtero mantenduko ditugu. Gora Porrontxoak”, esan dute.


‘Marixe’ fabula sinbolikoa prestatu du Kresalak, etxeko txikienei zuzenduta — dantzan.eus\nHemen zaude: Hasiera › Hemeroteka › ‘Marixe’ fabula sinbolikoa prestatu du Kresalak, etxeko txikienei zuzenduta\n‘Marixe’ fabula sinbolikoa prestatu du Kresalak, etxeko txikienei zuzenduta\nBihar estreinatuko dute ikuskizuna Donostiako Gazteszenan\nGaztetxoenen artean herri dantza eta musikarako grina eta zaletasuna sortu nahian, Marixe izeneko fabula aurkeztu zuten atzo Kresala dantza taldeko Aitzol Iriondo eta Faustino Aranzabalek. Iriondo izan da ikuskizun honetako gidoilaria eta berak argitu zituen publiko zehatz hori hautatzeko arrazoiak: «etorkizuneko antzerki eta dantza zaletu izango diren haurrak hartu ditugu ikusletzat, etengabeko krisian dagoen dantza esparrutik huts eszeniko eta erreflexiboa betetzeko beharra sumatu dugulako. Hutsune hori betetzeko asmotan, rol integratzailea duen dantza ikuskizun ez lehiakor eta ez elitista bat sortu dugu». Abiapuntu honekin, eta eduki sinboliko argiak dituzten irudiez baliatuz, natura, ingurumena eta animalien munduarekiko errespetu osoa duen fabula bat osatu nahi izan dute Kresala dantza taldeko kideek. «Mezutzat balio positibo eta ez-sexistak dituen dantza programa azkar eta erakargarria osatzen hasi ginen, eta hori gauzatu ahal izateko formula egokia fabula bat izan zitekeela iruditu zitzaigun, dantzaren eta txotxongiloen arteko uztarketa osatuz», adierazi zuen Iriondok.\n«Haurren ametsezko mundua»\nEra onirikoan aurkezturiko fabula da honakoa, eta hori dela eta, animalia, kolore eta elementu sinbolikoz atondu dute ikuskaria. Faustino Aranzabal zuzendariaren esanetan, «haririk eta makilarik gabeko txotxongilo, musikari eta dantzariz osaturiko emanaldi honekin haurren ametsezko mundu magikoan barneratu nahi izan dugu». Hala, betiko pertsonaiak kolore, doinu, forma eta keinuekin nahasten dituzte, leku eta denbora orotatik aldenduz eta arloteei zuzendutako ametsen eta sinismenen eremuetan murgilduz.\nMarixe izeneko dama bat lan honetako protagonista nagusia eta bere zeregina animalien erreinua babestea da. Horretarako katu zuhurraren, azeriaren, ahuntzaren, hartzaren, ehunzangoaren eta oilarraren laguntza izango du. Iriondok azaldu zuenez, «pertsonaia hauekin gaur egungo gizartean galbidean dauden hainbat balio transmititu nahi dizkiegu haurrei, batik bat, ingurumenaren sentsibilizazioa izan dezaten, baina gure kulturaren eta hizkuntzaren alorreko zenbait alderdirekin ahaztu gabe».\nFormatu txikiko emanaldia\nGuztira 30 dantzarik, bost musikarik eta titiritero papera egiten duten bi aktorek osatzen dute taldea. Honela definitzen du Aranzabalek esku artean duten lana: «Formatu txikiko emanaldia da gurea, antzoki txikietan egitekoa. Umeei ikuskizuna erakargarri egiteko koloreak-eta sartuko ditugu, baina dantza tradizionala ere landu nahi dugu proposamen koreografiko berrien bidez». Bihar estreinatuko dute ikuskizuna Donostiako Gazteszenan, baina udazkenari begira zenbait ikastetxerekin elkarlanean aritzea dute helburu. «Antzokia, dantza, musika eta ulermena ardatz bezala dituen txosten bat egingo dugu, gero umeek landu ahal izateko», zehaztu zuen Aitzol Iriondok.


‘Anoetako emakumeak herriari’ erakusketa, orain, digitalki - Anoeta - Tolosaldeko ataria\n‘Anoetako emakumeak herriari’ erakusketa, orain, digitalki\nTolosaldeko Ataria 2020-05-22 11:18\nAnoetako Udalaren web gunean bisitatu ahal izango da erakusketa.\nMartxoaren 5ean inauguratu zuten erakusketa liburutegian. Tamalez, COVID-19a dela eta, astebete soilik egon zen ikusgai, eta horregatik formatu digitalean zabaltzea erabaki dute udaletik. Erakusketa honen bidez balioan jarri nahi izan dute herriko emakumeek hainbat esparrutan herriari egiten dioten ekarpena, eta beren jarduna bistaratu. www.anoeta.eus helbidean dago ikusgai.


Itzalaldiak ez zuen eskuz binako partidua iluntzea lortu (22-17) - Antzuola - Goiena.eus\nItzalaldiak ez zuen eskuz binako partidua iluntzea lortu (22-17)\nXabi Urzelai 2008-03-02 23:17\nOlalde elkarteak merezi duen moduko jaia izan zuen zapatuan. Hala, antzuolarrek ondo ospatu zuten elkartearen 30. urteurreneko jaia. Pala partiduaren ondoren etorri zen herrian ikusmina piztu zuen eskuz binako partidua; Mendizabalek eta Elkorok 22-17 irabazi zieten Muruamendiarazi eta Berraondori.\nPilotalekuan argi barik geratu izanak ere ez zuen lortu pilota jaialdia iluntzea. Antzuolarrek ondo erantzun zioten deialdiari; eskuz binako partiduak ikusmin handia sortu zuen herrian, eta harmailetan batu zen jende kopuruak berretsi zuen hori. Eskuz binakoa baino lehenago, baina, Gipuzkoako Pala Txapelketan Olalde ordezkatu duten Zabalo-Manso eta Zabalo-Iturbek izan zuten jaialdia girotzen hasteko ardura (35-14), eta ondoren etorri ziren omenaldiak eta dantzak.\nOrdurako, baina, antzuolarrak herriko lau pilotari ezagunenak ikusteko deseatzen zeuden. Galdera asko zeuden airean: pilota profesionala utzi eta gero Elkorok zelan erantzungo zuen, Mendizabalen eskuak eutsiko ote zuen –minduta dauka–, Berraondok ze maila emango zuen udatik jokatu barik egonda, eta gainera, berea ez den lekuan –atzean–; eta, beste horrenbeste Murua-ren gainean ere, horrek ere hilabeteak zeramatzan-eta jokatu barik. Bada, ikusleen gozamenerako laurek erantzun zuten ondo, oso ondo.


Bertsioez eta plagioez aritu da Ainara Ortega Euskadi Irratiko Amaraunan\nEuskal Herrian oso ezagun egin zaizkigun hainbat doinu, bertsioak direla erakutsiz, jatorrizko doinuak ekarri dizkigu Ainara Ortegak Euskadi Irratiko Amarauneko bere kolaborazioan.\nJohn Denver, Estatu Batuetako musikaria\nAinara Ortegaren aburuz, Egan taldeak egin du, esaterako, bertsioen ekarpen zabala. Talde honen kantarik ezagunenen artean da "Behin batian Loiolan". Jatorrian duen doinua, John Denverren "Annie's Song izeneko doinua da. Ziur hainbatetan dantzatuko zenuela Kortatu Taldearen "Sarri sarri" doinua, 1985 urtetik entzun genezakeena, baina Jamaikako ska doinu bat; Toots and the Maytals taldearen "Chatty Chatty" dagoela argitu digu.\nOskorri taldearen "Guretzat" kanta berriz, txikitatik oso ezagun egin zaio Ortegari, eta zehaztu digu Gabriel Arestik, elizako "Hona bildots eztia" kantutik hartutakoa dela. euskadi Irratiko uhinetan erakutsi digun beste harribitxi bat, Pantxoa eta Peioren "Lepoan hartu" da. Lehen mundu gerrako ingelesen doinu battik omen dator, "It's a long way to Tapperay". telesforo Monzonek bertsolaritzarako afizio handia omen zuen eta besteen doinuetatik prestamotxoak hartzen zituela erakutsi digu.\nAinara Ortegak berak ere bertsioak egiten dituela esan digu, eta aitortzen du "lan galanta dela besteen doinua mozorrotu edo eraldatzea". Horren erakusle, 2014an Gasteizen, Chet Bakerren oroimenez egidako kontzertuan grabatu zuen kantuetako bat ekarri digu. Pianoa, tronpeta, ahotsa eta biolina uztartzeko, Chet Bakerren errepertorioko ohiko abestiak moldatu zituen. "On the Stree where you live" jazz kantuari euskarazko hitzak jarri zizkion eta hala, Chet Bakerri buruz duen irudia marraztu zuen "Katu beltz urdin hotza" doinua osatuz.


Zortzi dira Guardia Zibilak atxilotutako EPPKren bitartekariak | Euskal Herria | Berria\nZortzi dira Guardia Zibilak atxilotutako EPPKren bitartekariak\nPresoen kolektiboko abokatuen egoitzetan sartu da Guardia Zibila, eta zortzi lagun atxilotu ditu, Jorge Fernandez Diaz Espainiako Barne ministroak baieztatu duenez. Presoen kolektiboak izendatu zuen Mintzaidetza Lanetarako Taldeko kideak dira. Hainbat etxe ari da miatzen Guardia Zibila. Atxilotuak dira Arantxa Zulueta, Jon Enparantza, Aitziber Sagarminaga, Jose Luis Campos, Egoitz Lopez de La Calle, Aintzane Orkolaga, Asier Aranguren eta Mikel Almandoz. Ertzaintza Bilbon operazioaren kontra bildu direnei oldartu zaie, eta lagun bat atxilotu dute.\nGuardia Zibilak operazioa egin du EPPK Euskal Preso Politikoen Kolektiboaren Mintzaidetza Lanetarako Taldearen kontra, gaur arratsalde hasieran, Bizkaian, Gipuzkoan eta Nafarroan, eta zortzi lagun atxilotu ditu, tartean bi abokatu. Jorge Fernandez Diaz Espainiako Barne ministroak baieztatu du zortzi direla: Arantxa Zulueta, Jon Enparantza, Aitziber Sagarminaga, Jose Luis Campos, Egoitz Lopez de La Calle, Aintzane Orkolaga, Asier Aranguren eta Mikel Almandoz dira.\nLehen zazpiak 2012an EPPK-k izendatu zuen Mintzaidetza Lanetarako Taldeko kideak dira, beste batzuen artean. Presoen auziari buruz hitz egiteko hautatu zituzten. Fernandez Diazek esan du "ETAk presoak kontrolatzeko erabiltzen duen garroaren kontra" burutu dela operazioa. Zabalik dago operazioa. Eloy Velasco Auzitegi Nazionaleko epaileak agindu du, eta Espainiako Barne Ministerioaren arabera, "hilabeteak" zeramatzan Guardia Zibilak abokatuen arrastoan.\nLopez de La Calle izan da Bilboko egoitzatik atxilotuta eraman duten lehena, eta gero eraman dituzte Almandoz eta Enparantza. Hainbat etxe miatzen ari da, gainera, Guardia Zibila. Donostiako Antigua auzoan Enparantzarena, Bilboko Otxarkoaga auzoan Sagarminagarena, Lasarten (Gipuzkoa) Camposena eta Lekeition (BIzkaia) Zuluetarera. Donostiako Antigua auzoan Guardia Zibilaren sei furgoneta inguru daude, Enparantza abokatuaren etxea zelatatzen, eta bilkura bat ari dira egiten atxiloketen kontra.\nBilbon ere hainbat lagun bildu dira abokatuen egoitzaren aurrean protesta eginez, eta Ertzaintza euren aurka oldartu da. Lekukoen arabera, lagun bat atxilotu dute; zaurituta eraman duten iturri horien arabera. Ertzaintza Guardia Zibila babesten izan da gaurko operazioan, Herrira-ren aurkakoan egin zuen modu berean. Sortuk agerraldia egingo du 18:00etan operazioaren balorazioa egiteko.\nEspainiako Barne Ministerioak aurreratu duenez, bilera bat egiten ari ziren abokatuak Bilbon, eta bertan atzeman dituzte. 15:30ean iritsi da Guardia Zibila Bilboko egoitzaren aurrera. Guardia Zibilaren zortzi patrol bidali ditu Auzitegi Nazionalak, eta sarrera zigilatu dute. 15:55 aldera heldu dira poliziak Hernaniko egoitzara (Gipuzkoa), eta atea botata sartu dira barrura. Oihana Elduaien BERRIAko kazetariak Twitterren kontatu duenez, Ainhoa Baglieto eta Haizea Ziluaga abokatuak Hernaniko egoitza barruan daude, baina ez atxilotuta, lekuko gisara baizik.\nAtea irekitzen dutenean sarreran ikusten dira Baglieto eta Ziluaga. Ez dirudi miaketa oso gertutik jarraitzen uzten ari zaienik. Ezin jakin.\n— Oihana Elduaien (@oihanaelduaien) January 8, 2014\nAlbistea, Guardia Zibila baino lehenago\nAbokatuen kontra, beste behin\nBideoa. Guardia Zibila, abokatuen Bilboko egoitzan\nManifestazioa, gertatutakoa salatzeko\nErreakzioak eta bideoa. Sortu: "Bakearen etsaiek agindu eta gauzatu dute gaurko operazioa"\nBideoa. Ertzaintza Bilbon protestan ari zirenei oldartu zaie\nArgazki bilduma. Polizia operazioa, iruditan


Aholkularitza - TREBEKI Combining Efforts\n“Hiru gezur mota dago: Gezur txikiak, gezur galantak eta estatistikak”, esan omen zuen ironiaz Benjamin Disraeli Britainiako ministro lehenak. Halere, guk ilustrazioko hatsarre zaharrean sinesten dugu, “erabakiak informazio eta zenbaki ziurretan oinarritu behar dira” dioen hartan.\nTrebeki erakunde dinamiko eta berritzailea da, aholkularitzan eta kudeaketan espezializaturiko pertsona-talde batek osatua.\nZure enpresa-aktibitateak eta lanbideak garapenik onena beuka lan egin nahi dugu: Balio Gehigarriko zerbitzuak eskaintzen dizkiegu banako langileei eta ekintzaileei, profesional liberalei, startup-ei, mikroenpresei, enpresa txiki eta ertainei (ETE-ei) eta kooperatiba zein enpresa handiei. Horrez gain, Zerbitzu Juridikoen sail gehigarria eskaintzen dugu.\nEra berean, Kudeaketa Aurreratuko erronkak proposatzen ditugu eta hauen ezarpenean aholkatzen dugu, zure aktibitatea eskualdean eta nazioartean egonkortu, hazi eta zabaltzen lagun diezazuketen aukerak identifikatzen.\nAzkenik, Laguntza eta diru-laguntzak identifikatzeko, tramitatzeko, kudeatzeko, kontrolatzeko eta behar bezala justifikatzeko talde teknikoa dugu. Diru-laguntzok bertokoak, erkidegokoak, estatukoak zein Europakoak izan daitezke: finantzaketa pribatua lortzeko aukera ere badugu, zeure aktibitatea sortu, errotu, hazi eta zabaltzeko.\nc/ Juan de Ajuriaguerra º6- 1º ezk\nTelefonoa: 94 424 15 15\nFaxa: 94 424 17 52\nKorreoa: info@ trebeki.org


Txina 8,0W / mk eroankortasun termiko handiko MCPCB zuzi elektrikoen fabrikatzaile eta hornitzaileentzako Kangna\nFR4 PCB estandarra\nZeramikan oinarritutako taula\nKobre astuneko taula\nTg altuko taula\ntaula zurrun-flexoa ENEPIG akaberarekin\nPCB fabrikatzaile lehiakorra\n8,0W / mk eroankortasun termiko handiko MCPCB linterna elektrikoarentzako\nMetal mota: aluminiozko oinarria\nGeruza kopurua: 1\nAzalera: Berunik gabeko HASL\nPlaka lodiera: 1,5 mm\nKobre lodiera: 35um\nEroankortasun termikoa: 8W / mk\nErresistentzia termikoa: 0,015 ℃ / W\nMCPCB Metal core PCBen laburdura da, aluminiozko PCBak, kobrezkoak eta burdinazkoak.\nAluminioan oinarritutako taula ohikoena da. Oinarrizko materiala aluminiozko nukleo batez osatua dago, FR4 estandarra eta kobrea. Osagaiak hozten dituen bitartean beroa modu eraginkorrean xahutzen duen estalitako geruza termikoa du. Gaur egun, aluminiozko PCBak potentzia handiko irtenbide gisa hartzen dira. Aluminiozko oholak zeramikazko ohol hauskorra ordezkatu dezake, eta aluminioak zeramikako oinarriek ezin duten produktuari sendotasuna eta iraunkortasuna ematen dio.\nKobrezko substratua metalezko substraturik garestienetako bat da, eta bere eroankortasun termikoa aluminiozko substratuek eta burdinazko substratuek baino askoz ere hobea da. Egokia da maiztasun altuko zirkuituetako beroa modu eraginkorrean xahutzeko, tenperatura altuko eta baxuko eta zehaztasunezko komunikazio ekipamenduen aldakuntza handia duten eskualdeetako osagaiak.\nIsolamendu termikoko geruza kobrezko substratuaren oinarrizko ataletako bat da, beraz, kobrezko paperaren lodiera 35 m-280 m-koa da gehienetan, eta horrek korrontea eramateko ahalmen handia lor dezake. Aluminiozko substratuarekin alderatuta, kobrezko substratuek beroa xahutzeko efektu hobea lor dezakete, produktuaren egonkortasuna bermatzeko.\nAluminiozko PCB egitura\nZirkuitu Kobre Geruza\nZirkuitu kobre geruza zirkuitu inprimatua osatzeko garatu eta grabatu egiten da, aluminiozko substratuak FR-4 lodi bera eta arrasto zabalera bera baino korronte handiagoa izan dezake.\nGeruza isolatzailea aluminiozko substratuaren oinarrizko teknologia da, batez ere isolamendu eta bero eroapenaren funtzioak betetzen dituena. Aluminiozko substratu isolatzaile geruza da potentzia moduluaren egiturako hesi termiko handiena. Geruza isolatzailearen eroankortasun termikoa zenbat eta hobea izan, orduan eta eraginkorragoa da gailuaren funtzionamenduan sortutako beroa eta orduan eta tenperatura baxuagoa da.\nZer metal mota aukeratuko dugu metalezko substratu isolatzaile gisa?\nKontuan hartu behar ditugu metalezko substratuaren dilatazio termikoaren koefizientea, eroankortasun termikoa, erresistentzia, gogortasuna, pisua, gainazaleko egoera eta kostua.\nNormalean, aluminioa kobrea baino merkeagoa da. Eskuragarri dauden aluminiozko materialak 6061, 5052, 1060 eta abar dira. Eroankortasun termikoa, propietate mekanikoak, propietate elektrikoak eta bestelako propietate bereziak lortzeko baldintza handiagoak badaude, kobrezko plakak, altzairu herdoilgaitzezko plakak, burdinazko plakak eta siliziozko altzairuzko plakak ere erabil daitezke.\n1. Audio: Sarrera, irteera anplifikadorea, anplifikadore orekatua, audio anplifikadorea, potentzia anplifikadorea.\n2. Energia hornidura: kommutazio erregulatzailea, DC / AC bihurgailua, SW erregulatzailea, etab.\n3. Automobila: erregulatzaile elektronikoa, pizte-sistema, elikatze-kontroladorea, etab.\n4. Ordenagailua: CPU placa, diskete unitatea, energia hornitzeko gailuak, etab.\n5. Potentzia moduluak: inbertsorea, egoera solidoan erreleak, zubi zuzentzaileak.\n6. Lanparak eta argiztapena: energia aurrezteko lanparak, energia aurrezteko LED kolore askotariko argiak, kanpoko argiztapena, agertokietako argiztapena, iturrietako argiztapena\n8W / mK eroankortasun termiko handiko aluminioan oinarritutako PCBa\nMetal mota: aluminioa oinarria\nGeruza kopurua: 2\nProzesu mota: Banaketa termoelektrikoa kobrezko substratua\nEroankortasun termikoa: 398W / mk\nDiseinuaren kontzeptua: Metalezko gida zuzena, kobrezko blokearen kontaktu-eremua handia da eta kableatua txikia da.\nAurreko: FR4 PCB estandarreko 1,6 mm prototipo azkarra\nHurrengoa: Polimida mehe bihurgarria FPC FR4 gogortzailearekin\nHelbidea:4. solairua, A eraikina, 2. mendebaldeko aldea, West zheng 2. errepidea, Shajiao komunitatea, Humen herria, Dongguan, Guangdong, Txina.\nPosta elektronikoa tomis@dgkangna.com